text:
महेसरीक घरबला एकटा कुमारि आ एकटा बियाहलि बेटी लऽ कऽ गामे में रहै छलै। जवानी समय में रिक्शा चलबैत रहै आ महेसरी दाइक काज करैत रहय। सुख सऽ रहय। ससुर मुइलैक तखन जमीन बाँट-बखरा भेलै आ बिगहा डेढक एकरो हिस्सा भेलैक। ससुर जा जिबैत छलै एकटा खुद्दियो नई परि लागऽ देलकै। नबकी बहु संग सभटा जमीन लऽ कऽ आतरि-चातरि भेल रहैक। मुइला पर कामति गाम नहिं छोड़ैत छल। एकटा बेटीक बियाह तऽ पहिने कयने रहे, दोसर बेटिक बियाहक सरंजाम जुटबऽ लेल महेसरी गाम छोड़ि पटना सेवने छल। पटना में मारे इतियौत-पितियौत भाइ-बहिन सभ रहैत छैक। तकरे संगे रहि छौ डेरा में चौका-बर्तन करैत अछि महेसरी।
“हे गे बहिन, अपन समान सब ठीक सऽ रखिहैन आब। अइ गाम जाएबला गाड़ी में ने बिजली छै ने बत्ती”। -- सगबे भाइ कहकै।
“ठीक से हय हमर समान”। -- महेसरी घोकरी लगा लेलक।
“है तऽ सेहे”। -- दोसर भाइ बजलै।
“रे बाबू गरीब आदमी छी, डेरा में कमा कऽ जमा कैली इ सब सरंजाम के लेत हमर समान?”
“की सभ समान? तोरा सभ के तऽ बेसी लगै छऽ नहिं” – सामनेबला बाबू पुछलखिन।
“यौ बाबू, हमर जे जमाय हय ने, से दमकल के मिस्तिरी हय। तनी-मनी जमीनो-जाल है मरदाबा के। से ओक्कर मुंह बड़का गो है। घड़ी-साइकिल-रेडियो। लत्तो-कपड़ा खपसूसरत कहै छै”।
“तऽ देबही से सब?” – दोसर यात्री पुछलखिन।
“हँ सरकार, एगो मलकीनि है, से हरदम डिल्ली जाइत रहै छै, कल-पुरजा के कारबार हई। ओकरे से घड़ी आ रेडियो मंगबेलियै। पटना से आधा दाम में हो गेलै”।
“बाह, तखन तऽ लेलहक समान”।
“त ए सरकार, एगो मलकिनिया हय मरबारिन। तऽ ओकर बक्सा में कोंचल हय रंग-बिरंग के सरिया। ऊहे हमरा एगो जरी के काम कएल साड़ी देलक। पीयर टूह। हम कहली जे होली-दसहारा के साड़ी न दिऊ, ई साड़ी दे दिऊ। आ बाकी मलकिनियाँ सब से साड़ी ले-ले कऽ रखले रही से सब ले जाइ छी। बेटी के सांठे के न परबाह हय”।
आ लड़का के कपड़ा? से तऽ कीनने हेबहऽक”? --- बाबूक जिज्ञासा रास्ता कटबाक साधन सेहो छलनि।
“लड़िका के कपरा किन लेलियै। बेटी के लेल एगो पायल आ बालचानी के किनलियै। बड़ा महग हो गेलै…”।
दरबज्जा लग ठाढ अरुणक कान में सभटा पड़ैत छैक आ कनपट्टी पर धम-धम होमय लगैत छैक। आइ तीन बरख पर गाम जा रहल अछि अरुण। बाबू बीमार छथिन आ बहिनक द्विरागमन हेतै। बाबू बड़ कलपि कऽ लिखने छथिन आबऽ लेल। सरंजामक ओरियान कऽ नेने छथिन, खाली घड़ी आ रेडियो तों नेने अबिहक --- से बाबू लिखने छलखिन। अपना जेबी के टेबलक अरुण। मात्र डेढ सै टाका छैक। एकटा निसास छोड़लक। गाम में बीए पास कऽ क बैसल रहय तखन बाबू केहन-केहन कटुक्ति सब कहि मोन बताह कैने रहथिन। एत्तुका लोक के नोकरी भेटै छै कि नय? अरुण सबटा बर्दाश्त कऽ खेत-पथार जाइते रहल। एक्केटा पुत्र रहथिन। बूझथि बाबू स्नेह सऽ कहैत छथि। कनियाक द्विरागमन भेला पर अरुण के कटुवचन अखरय लगलनि। बाबू दिनानुदिन बेसी कटु भेल जाइत छलखिन। माय सेहो थारी संग पहिने उपदेश पाछा उलहन आ आब गारि परसऽ लागल छलथिन। तखन अरुण हारि कऽ गाम छोड़ि देलक। तीनटा ननदि सबहक बीच एकटा भाउजि अरुणक कनिया नैहर चल आयलि छलीह। आ एमहर-ओमहर एँड़ी घसैत अरुण कोनो खानगी व्यापारी ओतय टाइपिस्ट भऽ गेल छलाह। कनिया सेहो संगे रहय लागल छलखिन। छौ मास पहिने कनिया के एकटा बच्चा नष्ट भऽ गेल छलनि। ओ अत्यन्त रुग्ण भऽ गेल छलखिन। अरुणक सीमित आमदनी ओही में स्वाहा भऽ जाइत छलनि। कतेक पाइ हथपैंच भऽ गेल छलनि।
“दुनू परानी मिलि कऽ कमयली ए बाबू, तब न बेटी के आइ साँठ-राज करै छी। की बरक-बरका लोक करत ऐसन साँठ-राज”। --- महेसरी जोर-जोर सऽ बजै छल। आ अरुणक कान में अपना कनियाक कुहरनाइ धमकऽ लगलनि। कोनो काजक नहिं छथि। अरुण मोनेमोन विचारय लागल। गामक साधारण घरऽक बेटी छथि, मुदा दुनू बेकतीक काजो नै सपरै छनि। मोनेमोन खौंझाहटि उठलनि। फेर विचारय लगलाह। ओहि में हुनकर कोन दोख। जेहने शिक्षा-दीक्षा भेटतनि तेहने बुद्धि-अक्किल हेतनि। बिसरल-भटकल कत्तहुँ सऽ कहियो कोनो चिट्ठी अबै छलनि। परसू चिट्ठी भेटलनि बाबूक तऽ बड्ड अचरज भेलनि। क्षणहि में अचरज बिला गेलनि। छोटकी बहिन प्रमिलाक द्विरागमन में बच्चा आ कनियाँ के बाबू बजौने छथिन। अरुण पत्र पढि चिन्तित भऽ उठल छल। कतऽ सऽ ओ बाबूजीक फरमाइश पूरा करथिन?
“ई पहिले पहिल बाबू मुँह खोलि कऽ किछु मंगलनि अछि। की करबैक”? – पत्नी सारगर्भित विचार प्रकट कैलथिन।
“हुनका मंगबाक आवश्यकता की छलनि?” – अरुण कहने छलखिन।
“तें ने, आब भेलनि अछि तऽ मंगैत छथि। जैयौ, सर सरंजाम सेहो करऽ पड़त” – कहलखिन पत्नी। अरुण सक किछु पार नै लगलै तऽ अपने पेटी में सऽ नूआ बहार कऽ ननदि लेल देलखिन आ नोर पोछैत विदा कयलखिन।
“लोक की कहत? अन्तिम ननदिक दुरागमन छल” --- भरल कंठ सऽ बजली।
“की कहत? हम नै लऽ जाएब। हमहीं जाइ छी से बहुत करै छी” – डपटि देने छलखिन अरुण।
आ डेढ सै टाका जेबी में नेने जाइ छथि। जिद्द करथिन तऽ अपना हाथऽक घड़ी दऽ देथिन। आर की? लोक की कहतै? गामक लोकक सोझाँ कोन मुँह देखौथिन। ई साधारण दाइ-खबासिनी घड़ी आ रेडिओ नेने जाइ छै। मुदा अरुण की करतै। एकर पत्नी तऽ परिवार में दाइक पाइ बचौतैक ताहू जोग नहिं छैक। बाबू गामहि रहऽ दितथि …तऽ की? कोना रहय दितथि, लोक की कहितैन। फेर ओएह गाम, समाजक लोक आ लोकापवाद चारुकात सऽ घेरि लैत छैन। बीए पास कऽ कऽ गाम में घरुला बनल छथि। आ लैह। रहऽ शहर में। करह नोकरी। एकटा बेटा, माय-बाप कतहु, अपने कतहु। ऐ बेर तऽ बाबूक चिट्ठी में स्वर बड़ कमजोर बुझना गेलनि। रुग्ण छथि, आब होएत होतनि बेटा संगे रहितौं। किंवा बेटेक संगे अपने रहथि।
महेसरीक गर्वोक्ति सुनि-सुनि अरुणक खून गरम होबय लगैत छनि। दृष्टि महेसरीक राग तर दाबल अटैची पर जाइत छनि – नव ललौन अटैचीक चमकैत हैन्डिल एम्हरे छैक। ओइमें घड़ी आ रेडियो छैक, चानीक पायल आ दोसर बस्तु-जात सभटा छैक। के जानय महेसरी ई सब मालिक-मलिकाइन सबहक ओतय से चोरा कऽ जमा केने हो, के जानए। ई सब बड्ड चालाक होइत अछि। विचारलनि अरुण – फुसिये ठकि रहल अछि जे छौ-छौ डेरा में काज करैत छी। खाली फाजिल गप्प। जरुर ई चोरौने जाइ छैक। कहुना लऽ जाइ छै। अरुण तऽ कहुनो नय नेने जाइत छथि। गाम में माय-बाप आ बहिन रास्ता तकैत हेतैनि – अरुण औताह आ सबटा दुःख दूर कऽ देता। स्वर तऽ तेहने रहनि पिताक पत्रक। एकटा छोट-सन स्टेशन आर तकर बाद अरुणक स्टेशन । वस्तुत: दुनू स्टेशनक बीचहि में अरुणक गाम पड़ै छनि। एक बेर फेर अरुणक दृष्टि महेसरीक अटैचीक हैन्डिल पर पड़लनि। एक झटका में अटैची घीचि तेज होइत गाड़ी स अरुण उतरि कऽ पड़ा जाथि तखन की? विचारैत काल शरीर में रक्त तेजी सऽ दौड़य लगलनि। स्टेशन पर सऽ गाड़ी ससरऽ लगलै। अरुण अझक्के अटैची घीचि लेलखिन। महेसरी मुंह बौने रहि
गेल। छि: ई की करै छी हम? एकटा चौका-बरतन करऽवाली स्त्रीक सामग्री चोरबै छी? ई विचारि मोन में अबिते अरुणक आगू बढल पैर ठमकि गेलनि। मुँह बौने महेसरी आ आगू बढैत ओकर संगबे अन्हार में तकित रहलै आ अरुण अटैची महेसरीक कोरा में पटकि एकटा खाली हँसी हँसऽ लागल।
“एह, हम तोरा ई बुझबा लेल अटैची घिचलिअऽ जे खाली बात पर नहि रहऽ समानक रक्षा सेहो करऽ।“
“ए बौआ, हमर तऽ जिउए हाथ हेरा गेल। बड़ कठिन कमाइ के है” – महेसरी कँपैत स्वर में कहलकै।
“नहिं नहिं, डेरै के बाते नै छै, बाबू देखतहिं सुधंग लगै छथिन” – ठिसुआएल एकटा संगबे बजलै महेसरी सऽ।
अपन अशुद्ध मोन पर संस्कारी शुद्ध मोनक विजय बड़ सुखकर लगलै अरुण के। जाड़ो में पसीना छुटि गेलै। तरहत्थी भीज गेल छलै। कंठ सुखा गेलै। मुदा माथ एखन खाली छलै। एकदम्म शून्य। किछु नै छलै। गाड़ी दोसर स्टेशनऽक लग आबि गेल छलै। पुक्की पारय लगलै। अन्हार दिस तकैत अरुणक आँखि एकटा खोपड़ीक चिनवार पर चलि गेल। चिनवार पर दीप जरै छलै।
लेखिका: उषाकिरण खान (1981), मैथिली कथा संग्रह “तर्जनी” स साभार, भाखा प्रकाशन, पटना (1989), संपादक मोहन भारद्वाज


c: text/html

text:
सुन्दर स्वरक मलिकाइन – रश्मी दास
रश्मि जी के संगीत के शौक बचपने स छलैन । गीत सुSन के लेल हरदम रेडिओ अपने लग में रखै छलखिन । एहि कारण हिनकर दादा जी हिनका संगीत पSढ़ के सलाह देलखिन । संगीत विषय स स्नातक प्रथम श्रेणी स उत्तीर्ण रश्मि जी के विवाह नेपाल के राजबिराज में भेलेन । भाषा के अंतर के कारण संगीत और दोसर कला में दिक्कत आSब लग लेन । फेर बेटी के जनम भेलेन और बचिया के पालन पोषण के कारण संगीत किछ पाछा छुइट गेलेन। आब जखन बच्चा पैघ भेलेन त फेर स गीत संगीत शुरू केलखिन । सोशल मीडिया पर हिनकर गीत लाखों बेर देखल आ सुनल गेल अछी ।
हम स्वयं हिनकर बहुत बड़का प्रसंसक छी । माँ सरस्वती के बहुत कृपा छेन हिनका ऊपर । कोयीली सन सुन्दर स्वर, स्वर कोकिला हिनका कहल जाइ त कत्तौ स अनुचित नहीं। गीत के संग संग बहुत सुन्दर चित्रकला से हो बनबै छथिन ।
फसेबूक पेज “मिथिला महान” पर हिनकर गीत अपलोड होइते लाइक और शेयर के भरमार लाइगजाइ छै । हम हिनका बहुत बहुत शुभकामना दै छियेन जे अपन कला स मिथिला और मैथिली के मान विश्व भरी में बढ़ेथिन ।
रश्मि जी के गीत सुन लेल मिथिला महान पेज के लिंक पर जाऊ https://www.facebook.com/mithilamahaan

robotstxt: allowed

filter: keep


text:
Tuesday, October 1, 2013
गंगाजल
152. गंगाजल
शोभन राम ट्युशन पढ़ेबाक काज करैत छलथि ।पंडित सीताराम झा शोभनक योग्यता देख अपन बेटा-बेटीकेँ पढ़बैक लेल शोभनकेँ बजेलनि ।हवेलीक बाहर बनल एकचारीमे पठन-पाठन शुरू भऽ गेल ।एक दिन कोनो बातसँ तमसा कऽ गुरू जी पंडित जीक बेटाकेँ एक थापर लगा देलनि ।थापर लागिते पंडित जीक बेटा शोभनपर चिकरैत बाजल "हौ तूँ हमरा छुअल नै करऽ , हमरा गंगा जलसँ नहाय पड़त ।एकटा बात और हमरापर हाथ नै उठाएल करऽ । एक मिनटमे जेल पठबा देबऽ ।तोरासँ बेसी मातबर छी हम ।बुझलहक ने ?"
छोट नेनाक बात सूनि शोभन सोचमे पड़ि गेल छल 'आखिर पाँच बरखक अवोध नेनाकेँ अमीरी-गरीबी, जाति-पातिक पाठ के पढ़लकै ?गंगामे तँ हमहूँ नहाइत छी तखन हम अछूत कोना ?' शोभन सोचिते छल तखने पंडिजीक बेटा गंगाजलक डिब्बा हाथमे लेने घरसँ बाहराएल ।
अमित मिश्र
शोभन राम ट्युशन पढ़ेबाक काज करैत छलथि ।पंडित सीताराम झा शोभनक योग्यता देख अपन बेटा-बेटीकेँ पढ़बैक लेल शोभनकेँ बजेलनि ।हवेलीक बाहर बनल एकचारीमे पठन-पाठन शुरू भऽ गेल ।एक दिन कोनो बातसँ तमसा कऽ गुरू जी पंडित जीक बेटाकेँ एक थापर लगा देलनि ।थापर लागिते पंडित जीक बेटा शोभनपर चिकरैत बाजल "हौ तूँ हमरा छुअल नै करऽ , हमरा गंगा जलसँ नहाय पड़त ।एकटा बात और हमरापर हाथ नै उठाएल करऽ । एक मिनटमे जेल पठबा देबऽ ।तोरासँ बेसी मातबर छी हम ।बुझलहक ने ?"
छोट नेनाक बात सूनि शोभन सोचमे पड़ि गेल छल 'आखिर पाँच बरखक अवोध नेनाकेँ अमीरी-गरीबी, जाति-पातिक पाठ के पढ़लकै ?गंगामे तँ हमहूँ नहाइत छी तखन हम अछूत कोना ?' शोभन सोचिते छल तखने पंडिजीक बेटा गंगाजलक डिब्बा हाथमे लेने घरसँ बाहराएल ।
अमित मिश्र
Subscribe to: Post Comments (Atom)


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
बुधवार, 11 जनवरी 2012
अन्हारक अर्थ
जेहन सोच,जेहन काज,तेहन अर्थ
चोरक लेल चोरिक समय
प्रेमी लेल जोड़ा-जोड़ीक समय
जानवरक लेल शिकार कए
पहरा देब पहरेदार कए
गृहस्थ लेल आराम कए
सन्याश लेल राम कए
गायकक लेल रियाज कए
बिछुरल मितक लेल विरह कए
विद्यार्थी के लेल पढाई कए
कवि कए लेल रचनाई कए
जहिना अनेको रूप पालनहार कए
ओहिना बहुतो अर्थ छै "अमित" अन्हार के . . . . ।
{अमित मिश्र}


text:
नवका- पुरनका लेख सर्च करु...
झंझारपुर मे आर्ट गैलरी
मिथिला पेंटिंग के विकास...प्रचार प्रसार के लेल झंझारपुर मे एकटा आर्ट गैलरी बनाबय के प्रयास भs रहल अछि. खबर अछि जे एहि के लेल कला, संस्कृति आओर युवा विभाग जोर- शोर सं जुटल अछि. आर्ट गैलरी के संग एकटा वर्कशाप सेहो बनाबय के विचार अछि. आर्ट गैलरी बनला सं एहि ठामक... स्थानीय कलाकार सभ के बड़ फायदा होएतन्हि. ओ अपन पेंटिंग के प्रदर्शनी लगा सकतिन्ह. कलाकार सभ के एकटा मंच मिलतन्हि... जाहिठाम ओ अपन कला के प्रदर्शन कs सकथिन्ह. मिथिलाक एहि कला केर विकास के लेल देश-दुनिया के कलाकार सभ के संग विचार-विमर्श कs सकथिन्ह. एहि मंच सं हुनका एकटा बाजार सेहो मिलतन्हि. ई मिथिला पेंटिंग के लोकप्रिय बनाबय के दिशा मे एकटा बड़का कदम होएत. देश के सभ बड़का शहर मे आर्ट गैलरी अछि जतय बड़का-बड़का चित्रकार सभ...कलाकार सभ अपन प्रदर्शनी लगाबैत छथिन्ह. एहि ठाम हुनका लोकक पसंद के सेहो जानय के मौका मिलय छन्हि. बाजार सं जुड़य के मौका मिलय छन्हि. कला के प्रेमी लोक सभ सं मिलय के मौका मिलैत अछि.
2 टिप्पणियां:
जौं ई संभव भ' सकल त' मिथिला के लेल बहुत सौभाग्य के बात हेतैक। बहुत नीक लागल एहि तरह के प्रयास के प्रकाश में आनबा के लेल।जवाब देंहटाएं
"झंझारपुर में आर्ट गैलरी खुजे वला ऐछ" सुइन कs बहुत प्रसन्नता भेल. अपनेक विचारानुसार ई कला केंद्र क्षेत्रीय कलाकार सब के एकटा मंच उपलब्ध करेतेन. ततबी नै मैथिली पेंटिंग या मधुबनी पेंटिंग के विकास में सेहो एकर अमूल्य योगदान हेते. कियाक ता, हमरा बुझना जाइय जे नवका पीढी में कमे लोक सब के मिथिला पेंटिंग ऐब रहल छैन. तs जे कियो एते विश्व प्रसिद्ध पेंटिंग सिख्वाक लेल इच्छुक हेतैथ से आर्ट गैलरी खुजला सs एकर प्रशिक्षण ला सकेत छैथ. हितेंद्र जी अपनेक सेहो हमर बहुत बहुत धन्यवाद्, जे मैथिली भाषा के लेल एते सार्थक प्रयास क रहल छी. आब अपनेक ब्लॉग सs तते जुडाव भ गेल अछि जे प्रति दिन एक बेर पढ़े छी अन्यथा बुझना जैइये जे किछु छुइट रहल ऐछ. मिथिली और मिथिलांचलक विकास से जुडल बहुत एहेन मुद्दा छै जै पर सहमति बनेवाक और सार्थक प्रयास लेवक आवश्यकता छैक. हमरा दिसs सs अपनेक बहुत बहुत शुभकामना.जवाब देंहटाएं
मनोरंजन कुमार झा
मुख़र्जी नगर
दिल्ली.


text:
International Journal of Applied Research
Vol. 4, Issue 8, Part C (2018)
मैथिली उपन्यास मे वातावरणक महत्व
Author(s)
भागवत मंडल
Abstract
मैथिली उपन्यास मे प्रमुख छःओ तत्वमे तेसर महत्वपूर्ण तत्व अछि, ‘वातावरण’। उपन्यास विधा मे वातावरणक वैह स्थान अछि। जे कोनो चित्र मे पृष्ठ भूमिक रहैत अछि। उपन्यासक पात्रक व्यवहार समय आ परिस्थितिक अनुसार स्वभाविक रूपें बदलैत रहैत अछि। उपन्यासमे उपयुक्त, पृष्ठ भूमि उपस्थित करबाक साधन वातावरण होइत अछि। एकर प्रभाव उपन्यासक विभिन्न तत्व पर परैत अछि। एकर निर्माणक लेल लेखक कें वस्तु जगतक समुचित ज्ञान रहब आवश्यक होइत अछि। एकरा अन्दर देश-काल, रीति-नीति, वेश-भूषा प्रभृतिक वर्णन आवश्यक होइत अछि।।
How to cite this article:
भागवत मंडल. मैथिली उपन्यास मे वातावरणक महत्व. Int J Appl Res 2018;4(8):182-183.


text:
कुशी अमावश्याके कुश उखाड़वाक विधान छै! कुश उखाड़य काल लेल मन्त्र देल गेल अछि!
कुशमूले स्थितो ब्रह्मा कुशमध्ये जनार्दनः ।
कुशाग्रे शङ्करं विद्यात् कुशान् मे देहि मेदिनि! ।।
इति भूमिं स्पृष्ट्वा
ॐ कुशोऽसि कुशपुत्रोऽसि ब्राह्मणा निर्मितः पुरा ।
देवपितृहितार्थाय कुशमुत्पाटयाम्यहम् ।।
इत्युच्चार्य हुंं फट्कारेण दर्भान् समुद्धरेत् ।।
भादव कृष्ण पक्षक अमावास्या कुशी अमावस्या कहवैछ। ओहि अमावस्यामे कुश उखाड़वाक चाही। तिथि तत्त्वचिन्तामणि आदि मैथिल निबन्धमे मरीचिऋषिक कथन अछि जे ‘मासे नभसि अमावास्या’ इत्यादि। तात्पर्य ई जे दिन कुशकसंग्रह करवाक चाही, एहि दिन उखाड़ल कुश सभ दिन टटका बुझल जायत अछि। अतः ओहि कुशक विनियोग सभकार्यमे करवाक चाही। यद्यपि नभः शब्द साओन मासक बोधक थीक तथापि शुक्लादि चन्द्रमासक गणना सँँ भाद्र कृष्णक अमावास्या श्रावणक अमावास्या बुझबाक चाही।
मार्कण्डेय मुनिक कहल कुश आनवाक प्रकार एहि प्रकार अछि-पवित्रभय पवित्र स्थानमे पूब अथवा उत्तर मुँह बैसि दहिन हाथे खुरपी लय ॐ कहि कुश धय ‘ॐ विरिञ्चना सहोत्पन्न’ इत्यादि पढ़ि.।
‘ॐ कुशमूले स्थितो ब्रह्मा’ इत्यादि पढ़ि पृथ्वीक प्रार्थना कय ‘ॐ’ कुशोऽसि कुशपुत्रोऽसि इत्यादि मन्त्रक अन्तमे ‘हुँँ’ फट् कहि कुश उखाड़थि।


text:
अर्जेन्टिना
अर्जेन्टिना दक्षिण अमेरिकामे स्थित एक देश छी । क्षेत्रफल आ जनसङ्ख्याक दृष्टि सँ दक्षिणी अमेरिकाक ब्राजिल देशके बाद द्वितीय विशालतम देश छी (क्षेत्रफल: २७,७६,६५६ वर्ग कि.मी.)। एकर उत्तरमे ब्राजिल पश्चिममे चिली तथा उत्तरपश्चिममे पराग्वे अछि । देश २२° द.अ. तथा ५५° द.अ. क मध्य ३७,७०० कि॰मी॰ क लम्बाईमे उत्तर दक्षिण फैलल अछि । एकर आकृति एक अधोमुखी त्रिभुजक समान अछि जे लगभग २,६०० कि॰मी॰ चौडा आधार सँ दक्षिणक दिस संकरा होएत चलि गेल अछि । उत्तरमे ई बोलिभिया आ पराग्वे, उत्तर-पूर्वमे उरुग्वे तथा ब्राजिल आ पश्चिममे चिली देश सँ घेरल अछि।
अर्जेन्टिनाक नाम अर्जेन्टम सँ पडल जेकर अर्थ चाँदी होएत अछि । चांदीक लेल प्रयुक्त ल्याटिन तथा स्पेनी पर्यायवाची शब्दसभ सँ, जे क्रमश: 'अर्जेन्टम' आ 'प्लाटा' छी, अर्जेन्टिना आ 'रायो डी ला प्लाटा' (देशक महान एस्चुअरी)क नामकरण भेल अछि ।
इतिहाससंपादित करें
भूगोलसंपादित करें
मौसमसंपादित करें
जनसङ्ख्यासंपादित करें
सन्दर्भ सामग्रीसभसंपादित करें
- ↑ "Argentina – World Economic Outlook Database, September 2011", Imf.org, १४ सितम्बर २००६, अन्तिम पहुँच ७ जनवरी २०१२।


text:
अन्तर्राष्ट्रिय हवाई यातायात सङ्गठन विमानस्थल कोड
अन्तर्राष्ट्रिय हवाई यातायात सङ्गठन विमानस्थल कोडके आइएटिए स्थान पहिचानकर्ता, आइएटिए स्टेसन कोड वा मात्र स्थान पहिचानकर्ताक नाम सँ जानल जाएत अछि ।[१] ई एकटा तीन अक्षरक कोड छी जेकर प्रयोग विश्वक सब नियुक्त विमानस्थलसभक लेल कएल जाएत अछि । ई कोड अन्तर्राष्ट्रिय हवाई यातायात सङ्घ (आइएटिए)द्वारा निर्धारित कएल गेल रहैत अछि । ई चिन्हसभक उपयुक्त उदाहरण विमानस्थलक प्रवेश जाँच डेस्कमे देखल जा सकैत अछि, जते सामानमे लगाएल ब्यागेज ट्यागमे ई चिह्न स्पष्ट रूप सँ अङ्कित रहैत अछि ।
ई कोड आइएटिएक प्रस्ताव-७६३ द्वारा निर्धारित कएल जाएत अछि ।[२] एकर प्रबन्धन मोन्ट्रियल स्थित आइएटिए मुख्यालय करैत अछि । ई सङ्केतसभके वर्षमे दुई बेर आइएटिए एयरलाइन कोड निर्देशिका (कोडिङ्ग डायरेक्ट्री)मे प्रकाशित कएल जाएत अछि ।[३] आइएटिए ई कोड रेलवे स्टेशनसभक लेल सेहो जारी करैत अछि ।
एहो सभ देखी[सम्पादन करी]
सूची[सम्पादन करी]
इतिहास आ सम्मेलन[सम्पादन करी]
सन्दर्भ सामग्रीसभ[सम्पादन करी]
- ↑ IATA Coding Systems
- ↑ http://www.iata.org/NR/ContentConnector/CS2000/SiteInterface/sites/whatwedo/scheduling/file/fdc/sc107min.pdf IATA Memorandum SKED457, see Item 6.1.4]
- ↑ IATA Airline Coding Directory


text:
Thursday, April 5, 2012
रघुनाथ मुखिया- विहनि कथा- नियति
नियति
कॉमरेड गनेसर कामति भोरे-भोर बलहा बाजारपर एलाह। हुनका संगमे सिंहजी रहनि। दुनू गोटऽ बनारसी पासीक घर धरिक कएक फेरी लगेलक। फेर मन्दिरक आगाँमे ठाढ़ भेल।
आब एकटा करिया चश्माबला भीमकाय कायाधारी मिसरजीकेँ इशारा करैत बाजए लागल- घरो तोरे, पिनसिलो तोरे, लौनो तोरे, बीपैलो तोरे। बढ़मोत्तर तोरे, शिवोत्तर तोरे। आएल-गेल सेहो सभटा तोरे। तब अहीं कहियौ ने। हम गरिबाहा सभ की लेबै- “बापक हुरिया”।
मिसरजी अपन जीहकेँ दाँतसँ कुचैत मुसकिएलाह। अपन डाँड़सँ एकटा कागचक पुड़िया आ आंगुर भरिकऽ चीलम निकालि कॉमरेडक हाथमे थम्हा देलक।
(साभार विदेह विहनि कथा विशेषांक अंक ६७- www.videha.co.in)
Posted by Unknown at 2:14 PM
Labels: रघुनाथ मुखिया
Subscribe to: Post Comments (Atom)


text:
नवका- पुरनका लेख सर्च करु...
Bihar me naukree
[ बिहार मे नौकरी ]
बिहार मे जल्दीए बड़का स्तर पर सरकारी नौकरी वैकेंसी निकलय वाला अछि. किछ दिन पहिने त मुख्यमंत्री नीतीश कुमार जी कहनेहे छलखिन्ह जे करीब एक लाख शिक्षक के बहाली कएल जाएत. आब एकरे संग- संग डॉक्टर... इंजीनियर... सचिवालय सहायक... लाइब्रेरियन... दरोगा के बहाली कएल जाएत. ई नहिं अछि जे सभ के वैकेंसी एकहि संग निकलत एहि मे आगां-पाछां भ सकैत अछि. मुदा अगिला साल लोकसभा चुनाव के देखैत लगए अछि एकरा सभ के जल्दीए निपटा देल जाएत. स्वतंत्रता दिवस के भाषण मे मुख्यमंत्री जी एकर जिक्र सेहो कएने रहथिन्ह. सरकारी विभाग सभ के कहि देल अछि जे हुनका कतेक लोक के जरूरत छन्हि ओ बता देथिन्ह. ओकरे अनुसार नौकरी के विज्ञापन निकालल जाएत. कुल मिला कs पौने दु लाख नौकरी के विज्ञापन निकलय के उम्मीद अछि. डॉक्टर... पशु चिकित्सक... इंजीनियर... जूनियर इंजीनियर... कृषि विशेषज्ञ... कृषि सलाहकार... ब्लॉक मे सर्किल इंस्पेक्टर... पुलिस... दरोगा सभ के बहाली बड़ दिन सं बांचल सेहो अछि. एकरे संग-संग इहो देखय के छै जे पिछला दिन बिहार मे आईआईटी... निफ्ट के संग कइटा संस्थान शुरू भेल अछि आ कइटा शुरू होए वाला अछि. ओकरा सभ के लेल सेहो लोक चाहि. त ओकरा सभ के लेल सेहो नियुक्ति होएत. त जुटि जाउ जोर-शोर सं प्रतियोगिता परीक्षाक तैयारी मे. कोनो समय आवेदन देबय के लेल विज्ञापन निकलि सकय अछि. पिछला बेर जखन टीचर के बहाली के निकलल छल त हमरा गाम के सभ बैसार लड़का सभ ओहि मे चुना गेल छलाह. गामक सभ बेरोजगारी दूर भs गेल. एहि बेर अहां सभ सेहो उम्मीद करु जे अहुं के गाम मे कोनो लोक बेरोजगार नहिं रहताह.
1 टिप्पणी:


text:
दरभंगा। शहरी क्षेत्र क पोखरि चिंता आखिरकार नगर निगम कए भेल। 1984 तक निगम क्षेत्र मे 500 स बेसी पोखरि छल, मुदा आइ स्थिति इ अछि जे निगम लग एहन कोनो आंकडा नहि अछि जे निगम क्षेत्र मे केतबा पोखरि अछि। निगम इ बतेबा मे सेहो असमर्थ अछि जे आखिर शहर स पोखरि कोना लापता होइत गेल। इसमाद एहि पर लगातार लोकक ध्यान दियाबैत रहल अछि। अंतत: शहरी क्षेत्र क पोखरि कए अपन अधीन अनबा लेल पार्षद क दबाव आ नगर आयुक्त क पहल कारगर साबित भेल। निगम मे पोखरि क सूची ताकल जा रहल अछि। जिलाधिकारी नर्मदेश्वर लाल द्वारा विगत 18 जून कए अधिकारी संग जिलास्तरीय बैसार मे मत्स्य पदाधिकारी कए एकरा लेल आदेशित कैल गेल। एकर बाद शहरी क्षेत्र क पोखरि सब कए निगम क हवाले करबाक प्रशासनिक तैयारी सेहो शुरू भ गेल अछि।
उल्लेखनीय अछि जे शहरी इलाका क पोखरि पर अधिकार क मामला निगम क बैसार मे उठैत रहल अछि। बोर्ड पोखरिक देखरेख, सौंदर्यीकरण, छठ पर्व लेल पोखरि आ ओकर घाट क सफाई आदि पर निगम क व्यय आ शहरी क्षेत्र क भूखंड पर 2007 क अधिनियम क एक्ट 100 मे निगम क अधिकार कए स्पष्ट उल्लेख हेबाक मद्देनजर एकरा पास सेहो केलक। पिछला साल नगर आयुक्त जिला मत्स्य पदाधिकारी कए पत्र लिख कए हुनका स शहरी क्षेत्र क पोखर आ जलाशय क बंदोबस्ती पर तत्काल रोक लगेबाक निर्देश देने छलाह आ जिला प्रशासन कए सेहो एकर सूचना देने छलाह, मुदा बात नहि बनल। एहि बीच मुख्यमंत्री क सेवा यात्रा मे शामिल हेबा लेल सुपौल जा रहल नगर विकास आ आवास विभाग क प्रधान सचिव शशि शेखर शर्मा 9 मई 12 कए दरभंगा नगर निगम कार्यालय पहुंचलाह त नगर आयुक्त केवीएन सिंह एहि दिस हुनकर ध्यान दियौलथि। ओ एहि मामला क निदान करैत कहला जे ओ अपन स्तर स इ देखताह। अनुमान अछि जे शहरी क्षेत्र मे आब मात्र 60टा पोखर बचल अछि जेकर बंदोबस्ती निगम लेल आमदनी क जरिया भ सकैत अछि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
ताजमहल लेल जीएमआर स्पोर्ट्स आ आईटीसी अंतिम दौर क रेस मे ।
अजय धारी सिंह
मधुबनी । दिल्ली क लाल किला आब डालमिया क भ गेल। केंद्र सरकार क “एडॉप्ट ए हेरिटेज” योजना क तहत मुगल बादशाह शाहजहां क बनाओल लाल किला कए डालमिया ग्रुप गोद ल लेलक । देशक ऐतिहासिक धरोहर कए संवारवां क लेल डालमिया ग्रुप 25 करोड़ क बोली लगौलक। एहि तरहे ऐतिहासिक इमारत गोद लेनिहार भारत क ई पहिल कॉर्पोरेट हाउस बनि गेल । डालमिया ग्रुप क ई कॉन्ट्रैक्ट 5 साल लेल इंडिगो एयरलाइन्स आ जीएमआर ग्रुप कए हराक भेटल छल ।
लाल किला क बाद केंद्र सरकार क’ “एडॉप्ट ए हेरिटेज” योजना क तहत जल्दिए ताजमहल कए गोद लेबाक प्रक्रिया सेहो पूरा भ जाएत। ताजमहल लेल जीएमआर स्पोर्ट्स आ आईटीसी अंतिम दौर क रेस मे छथि । दरअसल सरकार क “एडॉप्ट ए हेरिटेज” स्कीम सितंबर 2017 मे लॉन्च कैल गेल रहय । देश भरि क 100 ऐतिहासिक स्मारक लेल ई स्कीम लागू कैल गेल रहय।
बैसाख मास स काज होएत शुरू
डालमिया ग्रुप संभवतः बैसाख मास सँ काज शुरू करत। सूत्र क हवाला सँ मीडिया मे जे खबैर आबि रहल अछि ओकरा सच मानल जाय त काज 23 मई सँ शुरू करबा क प्रक्रिया मे अछि । ओना 15 अगस्त कए प्रधानमंत्री नरेंद्र मोदी क भाषण सँ पहिने जुलाई मास मे डालमिया ग्रुप कए लालकिला फेर सँ सिक्योरिटी एजेंसी कए सौंपअ पड़त। अहाँक बता दी जे आजादी भेटला क बाद सँ हरेक साल स्वतंत्रता दिवस क मौका पर 15 अगस्त कए देश क प्रधानमंत्री लालकिला पर तिरंगा फहरा कए आजादी क जश्न मनबैत आबि रहल छथि । आ लालकिला क प्राचीर सँ सेहो ओहि दिन प्रधानमंत्री देश कए संबोधित करैत रहल छथि ।
लालकिला क कॉन्ट्रैक्ट क लए क डालमिया भारत ग्रुप, टूरिज्म मिनिस्ट्री आ आर्किलॉजिकल सर्वे ऑफ इंडिया क बीच 9 अप्रैले कए डील भ गेल छल। डालमिया ग्रुप क 6 मास मे शुद्ध पिबय बला पानि, स्ट्रीट लाइट आ फ़ूड कोर्ट सनक सुविधा देब परत। डालमिया भारत ग्रुप क सीईओ महेंद्र सिंधी कहलथि जे लाल किला मे 30 दिनक अंदर काज शुरू करा देल जाएत। ओ कहलैत जे शुरू मे हमरा सभ कए लालकिला 5 साल लेल भेटल अछि, कॉन्ट्रैक्ट क बाद मे बढ़ाओल जा सकैत अछि । हरेक पर्यटक हमरा लेल एक टा कस्टमर होएत आ एकरा ओहि तर्ज पर विकसित कैल जाएत । हमर सभहक प्रयास रहत जे पर्यटक एतय आबैत ओ एक्के बेर नहि आबय, ओ बेर-बेर आबय ।
धरोहर बचेबाक खातिर केंद्र सरकारक लिस्ट मे अनौपचारिक रूप सँ प्राप्त ख़बर क मोताबिक बिहार सँ नालंदा, राजगीर आ बोधगया भ सकैत अछि । मुदा मिथिलांचलक सैकड़ो धरोहरक प्रति जनता आ सरकार क तंद्रा कहिया टूटत ई देखबाक अछि ।


text:
Saturday, April 7, 2012
संगीक महत :: जगदीश मण्डल
संगीक महत
एकटा गाछ लग एकटा फूलक लत्ती जनमि कऽ लटपटाइत बढ़ैत गाछक फुनगी धरि पहुँचि गेल। गाछक आश्रए पाबि ओ लत्ती फुलाए-फड़ए लगल। लत्तीक फड़-फूल देखि गाछक मनमे द्वेष जगए लगलै जे हमरे बले ई लत्ती एत्ते बढ़ि, फड़ै-फुलाइत अछि। जँ हम सहारा नै दैतिऐ तँ कहिया-कतए ने माल-जाल चरि नष्ट कऽ देने रहितै। लत्तीपर रोब जमबैत गाछ कहलकै- “तोरा हम जे आदेश दियौ से तूँ कर। नै तँ मारि कऽ भगा देबौ।”
वृक्ष लत्तीकेँ कहिते छल आकि दूटा बटोही ओइ रस्ते जाइत छल। लत्तीसँ सुशोभित गाछ देखि एकटा राही दोसरकेँ कहलक- “संगी, ऐ वृक्षकेँ दखियौ जे कत्ते सुन्दर लगैए। निच्चाँमे कत्ते-शीतल केने अछि। ऐठाम बैस बीड़ी-तमाकुल कऽ लिअ, तखन आगू बढ़ब।”
लत्ती संग अपन महत सुनि गाछक रोब समाप्त भऽ गेलै। ओइ दिनसँ दुनू मिलि प्रेमसँ रहए लगल।
Subscribe to: Post Comments (Atom)


text:
भक्तपुर जिला
भक्तपुर (भादगाउँ वा ख्वःप) नेपालक प्रदेश नं. ३मे अवस्थित एक प्राचीन शहर छी जे काठमाडौं उपत्यकाक पूर्वी भागमे अवस्थित अछि । क्षेत्रफलक हिसाबसँ भक्तपुर जिला नेपालक सभसँ छोट जिला छी । मध्यपुर (थिमी) नगरपालिका सेहो एहि जिलामे अवस्थित अछि । भक्तपुर जिला भादगाँउले टोपी आ जुजु धौ नामक स्थानीय दहीक परिकारक लेल प्रसिद्ध अछि । भक्तपुरमे ख्वःप कलेज आ ख्वःप इन्जिनियरिङ्ग कलेजसभ अछि जे भक्तपुर नगरपालिकासँ सञ्चालन करैत अछि ।
जिलाक नामाकरण[सम्पादन करी]
ई जिलाक ऐतिहासिक पृष्ठभूमितर्फ देखैसँ भक्तपुरक नामाकरण सम्बन्धमे विभिन्न शिलालेख आ प्रमाणसभक आधारमे विश्लेषण करैसँ लिच्छवीकालीन राजा मानदेवक पालामे देवपाटनमे रहल रत्न संघक अभिलेखमे "खोपाङ्ग" ग्रामक उल्लेख भेल अछि तँ भक्तपुरक खलाछें टोलमे भेल अभिलेखमे "खृपाङ्ग" ग्राम उल्लेख भेल अछि। एहिक आधारमे भक्तपुरक ख्वप आ खोप कहिक चलन चलल से अनुमान अछि। जे चलन हालधरि सेहो नेवारी भाषामे यद्यपि अछि। दोसर ऐतिहासिक प्रमाण अनुसार बि.सं. १९९२ धरि भक्तपुर नगरक भद्रगाउँ कहिक नाम प्रचलनमे रहल देखल जाइत अछि। ई भद्रग्राम शव्दक आधारमे भादगाउँ रहल गेल अछि सेहो कहिक अनुमान कएल गेल अछि।
भक्तपुरमे विभिन्न देवदेवीसभक देवालय मन्दिर मठ तिर्थस्थलसभ सेहो देखल जाईत अछि आ मन्दिरमे लिखल गेल नेपाली शैलीक कलात्मक कौशल एवं सांस्कृतिक आ धार्मिक भावनामे ओतप्रोत भेल आ भक्तपुरक वासिन्दा बहुतरासमे धर्मात्मा भेल आ राणा प्रधानमन्त्री जुद्ध शम्शेरसभ साविक नाम भादगाउँक सट्टा भक्तसभक पुर अर्थात शहर भक्तपुरक नामाकरण सेहो देखल जाएत अछि।
भौगोलिक अवस्था[सम्पादन करी]
- देशान्तरः- ८५.२१" सँ ८५.३२" पूर्वी देशान्तरधरि।
- अक्षांश:- २७.३६" सँ २७.४४" उत्तरी अक्षांश धरि अछि।
- सिमाना:- पूर्वमे काभ्रेपलाञ्चोक, पश्चिम आ उत्तरमे काठमाडौं आ दक्षिणमे ललितपुर जिला पडैत अछि।
- क्षेत्रफल:- ११९ वर्ग किलोमिटर
- लम्वाई:- पूर्व पश्चिम लम्वाई १.६ किलोमिटर
- चौडाई:- उत्तर दक्षिण चौडाई ११.२ किलोमिटर
- सरदर उचाई:- ई जिलाक एकर सरदर उचाई समुन्द्र सतहसँ १,३३१ मिटर उचाइमे रहल अछि।
- सभसँ उंच भाग :- जिलाक सभसँ उंच भू-भाग नगरकोट हाईटक मानल जाइत अछि जेकर उचाई २१९१ मिटर अछि।
- सदरमुकाम:-भक्तपुर
धार्मिक एवम् पर्यटकीय स्थलसभ[सम्पादन करी]
भक्तपुर दरबार क्षेत्र, नगरकोट, चाँगुनारायण मन्दिर, सूर्यविनायक मन्दिर, ठिमी, राधे राधे
जिलागत निर्वाचन क्षेत्र अन्तर्गत भक्तपुर जिला कऽ नक्सा[सम्पादन करी]
निर्वाचन आयोग (नेपाल)द्वारा निर्धारण कएल गेल, जिलागत निर्वाचन क्षेत्र अन्तर्गत भक्तपुर जिला कऽ नक्सा नीचा देल गेल अछि। [३]
सन्दर्भ सामग्रीसभ[सम्पादन करी]
- ↑ "National Planning Commission Secretariat, Central Bureau of Statistics. Nepal"।
- ↑ "STATISTICAL YEAR BOOK OF NEPAL - 2011"।
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.


text:
Friday, April 6, 2012
नूतन मीडिआ
नगरमे डकैतीक घटना भेल ।
नूतन मीडिया अपन-अपन चैनलमे -सर्वप्रथम ओकरे चैनलपर एकर सूचना देल जा रहल अछि- ई ब्यौरा दैत, दू-दिनमे एकोटा गिरफतारी नै होएबाक आ ताहि द्वारे पुलिसक अक्षमताक चर्च करैत गेल।
पुलिस हेडक्वार्टरमे बैठकी भेल । सभ टी.वी. चैनल कहि रहल छल जे चारि गोटे मिलि कए डकैती केलन्हि मुदा एखन धरि एको गोटेक गिरफतारी नै भेल अछि। एनकाउन्टर स्पेशलिस्ट बजाओल गेलाह। जेना सभ बेर होइत रहए एहि बेर सेहो ओ एक गोटेँ पकड़ि कए अनलन्हि। चारि डाँग पड़बाक देरी छल आकि ओ अपन डकैत होएबाक गप स्वीकार कए लेलक। फेर एनकाउन्टर स्पेशलिस्टक संग ऑफिसर लोकनि कैमराक सोझाँ फोटो खिचबेलन्हि। ओ डकैत अपन डकैत होएबाक गप सेहो स्वीकार कएलक।
चारि दिन आर बीतल। सभ दिन तरह-तरह सँ ओहि कथित डकैतकेँ पीटल जाइत रहल,
-“बता अपन तीन संगीक नाम जकरा संगे डकैती कएने छलह”।
-“सरकार चारिए डाँगमे अपन डकैत होएबाक गप स्वीकार कए लेलहुँ, हम डकैत रहितहुँ तँ ई करितहुँ ? मुदा आर तीनटा संगीक नाम कतए सँ आनू आ ककरा फुसियाहींकेँ फँसाबी”।
सप्ताह भरिक बाद मीडिया एकटा बम विस्फोटक अन्वेषणमे बाँझि गेल । मुख्य डकैत तँ पकड़ाइये ने गेल से आब डकैतीक कॉवरेज दर्शक नै ने देखए चाहैत छथि!
पब्लिक डिमान्ड नै छैक से ओहि डकैतकेँ बेल भेटलैक आकि नै से कोनो समाचार नै आएल।
Posted by Unknown at 10:12 AM
Labels: गजेन्द्र ठाकुर
Subscribe to: Post Comments (Atom)


text:
झारखण्ड
झारखण्ड अर्थात 'झार' वा 'झाड़' जे स्थानीय रूपसँ 'वन'के पर्याय छी आ 'खण्ड' अर्थात टुकड़ा सँ मिल बनल अछि । अपन नामक अनुरुप ई मूलतः एक वन प्रदेश छी जे झारखण्ड आन्दोलनक फलस्वरूप (जकरा बादमे किछ लोकसभद्वारा वनाञ्चल आनदोलनक नामसँ जानल जाइत अछि) सृजित भेल । प्रचुर मात्रामे खनिजक उपलबध्ताक कारण एकरा भारतक 'रूर' सेहो कहल जाइत अछि जे जर्मनीमे खनिज-प्रदेशक नामसँ विख्यात अछि ।
७२ वर्ष पहिने आदिवासी महासभा जयपाल सिंह मुण्डाक अगुआईमे अलग 'झारखण्ड' क सपना देखलक । भारतक केन्द्र सरकारद्वारा एकरा सन् २००० १५ नवम्बर (आदिवासी नायक बिरसा मुण्डाक जन्मदिन) क अवसरमे अठ्ठाइसम राज्य बनाए देलक । बिहारक दक्षिणी हिस्साक विभाजित करि झारखण्ड प्रदेशक सृजन कएल गेल छल । औद्योगिक नगरी राँची एकर राजधानी छी । ई प्रदेशक अन्य पैग शहरसभमे धनबाद, बोकारो आ जमशेदपुर शामिल अछि ।[३] एकर क्षेत्रफल ७९,७१० किमी२ (३०,७७८ वर्ग माइल) रहल अछि ।
इतिहास[सम्पादन करी]
भूगोल[सम्पादन करी]
जनसङ्ख्या[सम्पादन करी]
प्रमुख केन्द्र[सम्पादन करी]
पर्यटन[सम्पादन करी]
सन्दर्भ सामग्रीसभ[सम्पादन करी]
- ↑ "झारखण्ड", Registrar General & Census Commissioner, India, अन्तिम पहुँच १३ फरबरी २०१७।
- ↑ "official language of Jharkhand", अन्तिम पहुँच ४ फरबरी २०१७।
|deadurl=प्यारामिटर ग्रहण नै केलक (सहायता)
- ↑ "Jharkhand – At a Glance"।
बाह्य जडीसभ[सम्पादन करी]


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
सोमवार, 31 दिसंबर 2012
शनिवार, 29 दिसंबर 2012
गजल
गजल
बिना दागक हमर छल ई चान सन मुँह
कुकर्मी नोचि लेलक मिल राण सन मुँह
कि सपना देखलौँ आ लुटि गेल जिनगी
घटल एहन बनल देखूँ आन सन मुँह
रमल रहियै अपन धुनमेँ आ कि एलै
चिबा गेलै हमर सुन्नर पान सन मुँह
बनल नै स्त्री समाजक उपभोग चलते
किए तैयो मनुख नोचै चान सन मुँह
हमर सभ लूटि गेलै ईज्जत व चामोँ
कि करबै जी कऽ लेने छुछुआन सन मुँह
बहरे-करीब मने
"मफाईलुन - मफाईलुन-फाइलातुन"
मात्रा क्रम-1222 - 1222 - 2122
©बाल मुकुन्द पाठक ।।
गजल
प्रेम नै भाइ ई जहर छै
पोखिरसँ उठल बुझु लहर छै
प्रेम मेँ जान जाएत चलि
तड़पि के मरब ई जहर छै
नै परु प्रेमके जाल मेँ
एखनो एकरे पहर छै
नै करु प्रेमके ई नशा
ई तँ मिसरी धुलल जहर छै
ई मुकुन्दोँ फसिकँ ऐहिमेँ
कहलक प्रेम नै जहर छै
*बहरे- मुतदारिक ।
फाइलुन मने दीर्ध-ह्रस्व-दी र्ध चारि बेर ।
© बाल मुकुन्द पाठक ।।
हजल
देखियौ देखियौ जुग केहन भऽ गेलै कक्का यौ
टोपी चश्मा पहिर कऽ चलै छै छौड़ा उचक्का यौ
छमकि कऽ चलैए संगे नटुआ सन केश छै
जीँस टीशर्ट पहिर कऽ अंग्रेज भेल पक्का यौ
चौक पर घूमैत छै बोतल चढ़ा कऽ भोरेसँ
सिगरेटक दिन भरि ई उड़ाबै छोहक्का यौ
अपनाकेँ बड़का ई बुझैत अछि हीरो छौड़ा
मुहँ नै लगाबूँ एकरासँ अछि ई लड़क्का यौ
स्त्री जकाँ श्रृंगार करै छै लगाबैये ठोररंगा
भोरेसँ कटाके दाढ़ी मोछ लागे जेना छक्का यौ
छौड़ी पाछाँ पागल भेल छै काज धाज छोड़िकेँ
हुलिया एकर देखि कऽ मुकुन्द हक्काबक्का यौ
सरल वर्णिक बहर ,वर्ण17
©बाल मुकुन्द पाठक ।।
गजल
हमरासँ जौँ दूर जाएब अहाँ
रहि रहि इयादि आएब अहाँ
सिनेह लेल अहीँके बेकल छी
छोड़ि कऽ हमरा कि पाएब अहाँ
खोजि खोजि के तँ पागल बनलौँ
बताउ कि कतऽ भेँटाएब अहाँ
किएक लेल एहन प्रेम केलौँ
जौँ ई बुझलौँ नै निभाएब अहाँ
बदलि गेलियै अहाँ कोना कऽ यै
हमरासँ नै बिसराएब अहाँ
हमरा छोड़ि गेलौँ मुकुन्द संग
आब कतेक के फसाँएब अहाँ
सरल वर्णिक बहर ,वर्ण12
©बाल मुकुन्द पाठक ।।
गजल
सुनु अहाँ कियै हमरा सँ दूर गेलौँ यै
अहीँक चलतै हम तँ नाको कटेलौँ यै
रुप अहाँक देखिकऽ हम तँ मुग्ध भेलौँ
ओहि परसँ कियै ई कनखी चलेलौँ यै
मगन छलौँ अहाँ मेँ काज धाज छोड़िकऽ
प्रेम मेँ तँ हे प्रेयसी जग बिसरेलौँ यै
पढ़बाक उमरि छल छलौँ इक्कीस के
काँलेज के छोड़िकऽ अहाँमेँ ओझरेलौँ यै
मुकुन्द अछि प्रेमी अहाँकँ सभ जानैये
जानसँ बेसी चाहे जे तकरा गंवेलौँ यै
सरल वर्णिक बहर ,वर्ण 15
©बाल मुकुन्द पाठक ।।
गजल
आइ हमर मोन बड्ड खनहन अछि
ककरोसँ हमरा तँ नै अनबन अछि
तरुआ तरकारी आ पापड बनि गेल
देखूँ चूल्हा पर भातो ले अदहन अछि
आसिन एलै बजरखसुआँ गर्मी गेलै
ठंढा ठंढा पुरबा बहै सनसन अछि
फेर दुर्गा मेला हेतै नाच आ लीला हेतै
देखूँ खुदरा पैसा बाजै झनझन अछि
घर परिवार मे तिहार के दिन एलै
अंगना मे चलैत नेना ढ़नमन अछि
कनिये दिनके तँ छै ई पावैनक मजा
कातिकक बाद तँ ऊहे अगहन अछि
सरल वर्णिक बहर ,वर्ण 15
€€बाल मुकुंद पाठक
गजल
गजल
अहाँ बैसला पर कि पाएब एतौ
रहब काजके
बिन कि खाएब एतौ
कतोऽ दुख कतोऽ सुख लिखल अछि तँ सबटा
कियै
हाथ कर्मसँ हटाएब एतौ
हयौ दोष आ गुणतँ हाएत सभँमेँ
बिना गलत
हम नै पराएब एतौ
अहाँ बिसरि अप्पन पुरनका बबंडर
चलूँ नव
विचारसँ नहाएब एतौ
कहल केकरो मानबै बात नै जौँ
तँ भूखल अहाँ
मरि कनाएब एतौ
बहरे-मुतकारिब ।फऊलुन(मने122)चारि बेर।
~ ~ ~ ~
~ ~ ~ ~ बाल मुकुन्द पाठक ।।
कियै हाथ कर्मसँ हटाएब एतौ
हयौ दोष आ गुणतँ हाएत सभँमेँ
बिना गलत हम नै पराएब एतौ
अहाँ बिसरि अप्पन पुरनका बबंडर
चलूँ नव विचारसँ नहाएब एतौ
कहल केकरो मानबै बात नै जौँ
तँ भूखल अहाँ मरि कनाएब एतौ
बहरे-मुतकारिब ।फऊलुन(मने122)चारि बेर।
~ ~ ~ ~ ~ ~ ~ ~ बाल मुकुन्द पाठक ।।
गजल
गजल
अहाँ हमरा बिसरि रहलौँ
वियोगे हम तँ
मरि रहलौँ
घुसिकँ कोनाकँ देहेमेँ
अहाँ हमरा पसरि
रहलौँ
बिसरऽ ई लाख चाही हम
बनिकऽ लस्सा लसरि रहलौँ
कियै केलौँ अहाँ ऐना
करेजसँ नै ससरि रहलौँ
छुटल घर आ अहूँ
छुटलौँ
दुखेँ हम आब मरि रहलौँ
बहरे -हजज ।
'मफाईलुन'
(मने 1222) दू बेर ।
~ ~ ~ ~ ~ बाल मुकुन्द पाठक ।।
अहाँ हमरा पसरि रहलौँ
बिसरऽ ई लाख चाही हम
बनिकऽ लस्सा लसरि रहलौँ
कियै केलौँ अहाँ ऐना
करेजसँ नै ससरि रहलौँ
छुटल घर आ अहूँ छुटलौँ
दुखेँ हम आब मरि रहलौँ
बहरे -हजज ।
'मफाईलुन' (मने 1222) दू बेर ।
~ ~ ~ ~ ~ बाल मुकुन्द पाठक ।।
बाल गजल
मेला चलब हमहुँ कक्का यौ
पहिरब आइ सूट पक्का यौ
खेबै जिलेबी आ झूलब झूला
संगे संग किनब फटक्का यौ
बैट किनब क्रिकेट खेलै ले
आबि कऽ खूब मारब छक्का यौ
साझेसँ अखारामे कुश्ती हेतै
पहलवानोँ तँ छै लडक्का यौ
अन्तिम बेर छी एतौ हम तँ
जाएब बाबू लऽग फरक्का यौ
कोरा मे कने लिअ ने हमरा
ई भीड़ मेँ मारि देत धक्का यौ
चलू ने जल्दी किनै ले जिलेबी
नै तँ उड़ि जाएत छोहक्का यौ
बाबूओसँ बेसी अहीँ मानै छी
छी बड्ड नीक हमर कक्का यौ
सरल वर्णिक बहर ,वर्ण 11
~ ~बाल मुकुन्द पाठक ।।
गजल
गजल
आँखिसँ खसैत नोर रुकत की नै
नोरक सरस
आबो सुखत की नै
सुखिकऽ ठोर आब गेल अछि फाटि
फाटल ठोर
फेरोसँ जुटत की नै
बेकल जिनगी भरि गेल दर्दसँ
करेजक बेकलता
मेटत की नै
आँखिक पलक फूलि गेल कानि कऽ
बंद भेल आँखि फेरो
खुजत की नै
जीबाक चाह तँ हटि गेल मोनसँ
मरलोऽ पर दुख ई छुटत
की नै
सरल वर्णिक बहर ,वर्ण 13
...............बाल मुकुंद
पाठक ।।
फाटल ठोर फेरोसँ जुटत की नै
बेकल जिनगी भरि गेल दर्दसँ
करेजक बेकलता मेटत की नै
आँखिक पलक फूलि गेल कानि कऽ
बंद भेल आँखि फेरो खुजत की नै
जीबाक चाह तँ हटि गेल मोनसँ
मरलोऽ पर दुख ई छुटत की नै
सरल वर्णिक बहर ,वर्ण 13
...............बाल मुकुंद पाठक ।।
बाल गजल
बाल गजल
हाएत दिवाली जड़तै दीप
आँगने
आँगन बड़तै दीप
घर दुआरि आँगन सँभमेँ
डेगे डेऽग पर जड़तै
दीप
अन्हार रातिमेँ इजोत दैले
मोमबत्ती संगे लड़तै दीप
हम सब खेलब हुक्का पाती
लेसै लेल काज पड़तै दीप
चुक्का
डिबिया सबसँ मिलके
गाम प्रकाशसँ भरतै दीप
करै लेल घरकँ
द्वारपाली
अन्हार रातिसँ लड़तै दीप
सरल वर्णिक बहर ,वर्ण 11.
.................................................
डेगे डेऽग पर जड़तै दीप
अन्हार रातिमेँ इजोत दैले
मोमबत्ती संगे लड़तै दीप
हम सब खेलब हुक्का पाती
लेसै लेल काज पड़तै दीप
चुक्का डिबिया सबसँ मिलके
गाम प्रकाशसँ भरतै दीप
करै लेल घरकँ द्वारपाली
अन्हार रातिसँ लड़तै दीप
सरल वर्णिक बहर ,वर्ण 11.
..............बाल मुकुंद पाठक ।।
गजल
आस टूटल भाग भूटल
आँखि इनहोरे सँ शीतल
घुरिकँ आबूँ ई जिनगी मेँ
यै छी अहाँ कियैक रुसल
सिनेह केलौँ तेँऽ दुख पेलौँ
कानियोँ के नै चैन भेटल
लहर उठल करेजासँ
लागै कि जेना साँस छूटल
कि करबै जीके ई जिनगी
अहाँक जौँ ना संग भेटल
आस टूटल भाग भूटल
आँखि इनहोरे सँ शीतल
सरल वर्णिक बहर ,वर्ण 10
- - - - - - - बालमुकुंद पाठक ।।
गजल
कि लिखूँ हम गजल उमर नादान अछि
हुनकर दीवाना ई दुनिया जहान अछि
रुपकँ जलवा देखूँ लागै छथि चान सन
गोल गोल गोर गाल पूर्णिमा समान अछि
केश अहाँक रेशम सन आँखि मृग जेना
धायल भेलौँ देखिकँ होश नै ठेकान अछि
...
गुलाबी गाल पर नीक लागै ठोरक लाली
अहीँमे अटिकगेल छौड़ासभँकँ जान अछि
कमर जे लचकैये देखि मोन बहकैये
'मुकुन्द' के लागे जेना हुस्नके दोकान अछि
सरल वर्णिक बहर ,वर्ण 16
. . . . . . . . . . . . . . . . . . . . .
. . . . . . . . .बाल मुकुन्द पाठक ।।
गजल
फेर आइ आँखिसँ नोर बहाबै छी
रहि रहि अहीकँ बात घुराबै छी
कतै छै सिनेह ई कोना हम कहूँ
चलि आउ एखनो कियै सताबै छी ।
...
साँझेसँ अँहीँ लेल नोर खसाबै छी ।
देखूँ कानि कानि साँझसँ भोर भेलै
भोरे भोर हम मदिरा चढाबै छी ।
मदिरोसँ बढिकँ अँहीँ मे नशा ये
ओहि नशा लेल फेरसँ बजाबै छी ।
नीन्नोँ नै आबै जौँ सपनो मेँ देखतौँ
सुतबा ले कतै मोनकेँ मनाबै छी ।
हाथ जोडिकँ ई कहौँ हे भगवान
कियै नै अहाँ मुकुन्दसँ मिलाबै छी ।।
सरल वर्णिक बहर ,वर्ण 13
€€ "बाल मुकुन्द पाठक"
गजल
गजल
आइ हम बड़ उदास छी ,कोना कहौँ ककरासँ
ओहि दिनसँ कानैत छी यौ,अहाँ गेलौँ जहियासँ
हे यौ हमर प्रीतम ,अहाँ एखनो तऽ घर आबूँ
दिन राति हम एतबे , प्रार्थना करै छी दैबासँ
चारिये दिन तँ बुझियौ ,चारि साल सन बीतल
अहाँसँ बतियाइ लेल फोनो माँगलौँ अनकासँ
पछबा के बहलासँ ,बात एगो इयाद आएल
चलि गेलौँ नैहर हम तँ ,रुसल छलौँ अहाँसँ
चाही नै कपडा लत्ता ,और चाही नै धन दौलत
एतबे कहौँ मुकुन्द चलि आबु,जल्दी पटनासँ
सरल वार्णिक बहर
वर्ण-18
गजल
हे भगवान अपन ताकत देखा दिअ
हुनका क्षण मे हमरा लग बजा दिअ
बहुत दिनसँ तरसैत छी प्रेम लेल
सोलहो श्रृंगार मे एहि ठाम पठा दिअ
दिन- राति आँखि सँ कोसी गंडक बहबौँ
बान्ह टूटल ई गामक गाम बहा दिअ
कानैत कानैत हमरा अहाँ हँसा दिअ
हुनको हमरे सन हालत बना दिअ
असगर बैसल छी नै नीन्न नै चैन आबै
मुकुन्द हमरासँ तँ गले लगबा दिअ
दिन- राति आँखि सँ कोसी गंडक बहबौँ
बान्ह टूटल ई गामक गाम बहा दिअ
कानैत कानैत हमरा अहाँ हँसा दिअ
हुनको हमरे सन हालत बना दिअ
असगर बैसल छी नै नीन्न नै चैन आबै
मुकुन्द हमरासँ तँ गले लगबा दिअ
गजल
अहाँक बिना कोना कऽ रहबै हम
चाँन जकाँ मुँह नै बिसरबै हम
बड़ दिनसँ प्यासल छी मिलनक
सिन्धुक गहराई मेँ डुबबै हम
अहाँ रुप केर भरल खजाना छी
तँए रुपक दीवाना बनबै हम
अछि मोरनी सन के चालि अहाँ के
अहाँक संगे नाँचि के देखबै हम
ई मोन कहै छै एक ना एक दिन
अहाँ सँ कतौ नै कतौ भेटबै हम
'मुकुन्द' पुछैत अछि हे मृगनैनी
कहि दिअ कनियाँ बनबै हम ।।
बाल मुकुन्द पाठक ।
गजल
हमरा तऽ एको दिन ,साल जकाँ भारी लागै
देह हाथ सुखल हमर ,केशोँ नै माथा मेँ
अईना मेँ देखलासँ बडका बेमारी लागै
खाई पीयै मेँ हमरा किछो ,नीको नै लागैये
भात दालि कि खाईब ,निको नै सोहारी लागै
कि कहब हम बाबूकेँ ,केना देखेबै मुँह
पटना मेँ पढ़ल अनेरे मोन भारी लागै
देखै छी फोटो जौँऽ , उ और याद आबैत छथि
मुकुन्द के अहाँ बिना रहल लचारी लागै ।।
गजल
कियो बात मानै नै छी छै की खराबी शराब पीबै छी
हम तँ दिन राइत घुरिआइ छी मोन पाड़ि रहि रहि
हुनकर याद आएल बात घुराबी शराब पीबै छी
एक दिन उ हमरा नजरमे बसेला प्यार जगेला
हम दिलकेँ हुनक प्यारमे दौड़ाबी शराब पीबै छी
कहियो गाछीमे बैस नयन मिलेला मोबाइलसँ बतियेला
उ अपन दुनिया बसेलाऽ हमरा पागल बनेला
हुनकर चक्करमे मुकुन्द भेलै शराबी शराब पीबै छी
शुक्रवार, 28 दिसंबर 2012
लाशसँ भरल ट्रेन
अपन लक्ष्यक पाँछा करैत ट्रेन बिहारक सीमामे प्रवेश कएलक । ट्रेन बक्सर स्टेशनपर रुकल । तीनटा, 24-25 सँ 30 बर्खक बिचक बलिस्ट युवक एके संगे भीड़केँ चिड़ैत जबड़दस्ती डिब्बामे प्रवेश कएलक । ओ तीनू सभकेँ ठेलैत धकलैत आगू बढ़ि ओतए जा कए ठार भेल जतए दिल्लीसँ चढ़ल परिवार बैसल छल । ओ तीनू अपनामे हा-हा-ही-ही ठठ्ठा करैत ओतेकदूरक वातावरणकेँ अभद्र बना देलक । ओतबोपर नहि माइन तीनूकेँ तीनू सिगरेट निकाइल कए ओकर नम्हर - नम्हर कश मारै लागल । तीनूक विषाक्त गप्पेकेँ पचेनाइ मुश्किल भए रहल छल ओहिपर आब सिगरेटक लछेएदार धुवाँक जहर, असहनीय होएत । दिल्लीसँ आबिरहल परिवारक पुरुष विनम्रसँ बजलनि - "भाइ साहब ! सिगरेट बंद करू, एहिठाम स्त्री धिया-पुता सभ छैक एकर धुवाँ सहनाइ असहनीय भs रहल छैक ।"
तीनू उदण्डमे सँ एकटा - "अरे वाह ! सिगरेट हमर, पाइ हमर, मुँह हमर तेँ हम सभ किएक नहि पीबू ?"
दिल्लीसँ आबिरहल परिवारक पुरुष - "मुदा हमरा सभकेँ असुबिधा भs रहल अछि ।"
"असुबिधा ! अरे वाह, बेसी असुबिधा अछि तँ अहीँ सभ दोसर डिब्बामे चलि जाउ ।"
"हम सभ दोसर डिब्बामे किएक चलि जाउ, हमरा सभ लग रिजर्वेशन अछि, बिना रिजर्वेशनक तँ अहाँ सभ छी ओहूपर अनैतिक काज कए रहल छी । ट्रेनमे बीड़ी सिगरेट पीनाइ अपराध छैक ।"
"अरे वाह ! अपने तँ उकील साब छी (दुनू हाथ जोरैत ) धन्य छी उकीलसाब, अपराध ! हा हा हा .... अपराध ई कोन अपराध भेलैह, अपराध होएत जखन अहाँक सुन्नर कनियाँकेँ लs कए भागि जाइ ।"
एतबा कहैत तीनूकेँ तीनू भीतर आगू बढ़क प्रयास कएलक आ एहि प्रयासमे किछु धक्का- मुक्की सेहो भेलै । तीनू आगू बढ़ि मर्यादाक सीमासँ बाहर बढ़ैए बला छल की रेलवे पुलिसक दूटा जवान कन्हापर बन्दूक रखने गस्त लगबैत ओहि डिब्बामे आएल । ओकरा देखते मातर तीनू ओहिठामसँ लंकलागि कए भागि गेल । मुदा ओहि डिब्बाक ठसाठस भरल भीड़मे सँ केकरो सहास नहि भेलै जे मात्र तीन गोट कपाटक मनुखसँ बाजि लड़ि कए एकटा नीक परिवार, जेकरा संगे की करीब 17-18 घंटा पाछूसँ यात्रा कए रहल छल रक्षा करी । आ ओ सहास हेतैक कोना । कियो जीबित होए तहन ने । सभ के सभ लाश अछि । एहन लाश जे अखबार पढ़ैत अछि, समाचार सुनैत अछि, यात्रा करैत अछि मुदा कोनो अनैतिक बातक पाँछा आबाज नै उठाबैत अछि ।
*****
जगदानन्द झा 'मनु'
गजल
बुधवार, 26 दिसंबर 2012
MODERN MAITHILI DRAMA- संकर्षण, मिथिलाक बेटी, पंचवटी, कम्प्रोमाइज, झमेलिया बिआह, नो एण्ट्री: मा प्रविश, रिहर्सल, भाग रौ आ बलचन्दा, बेटीक अपमान आ छीनरदेवी
मंगलवार, 25 दिसंबर 2012
गजल
नीक नीक लोकक ई केहन काज अछि
बेटा बेचैत नै कनिको किए लाज अछि
मायाक महिमा सगरो पसरल अछि
जतए देखू आब रुपैयाक राज अछि
धर्म निकलैत अछि पाखण्डमे बोड़ि क'
नवका आइ केहन एकर शाज अछि
बैमानी शैतानी बिच्चेठाम पोसाइ छैक
शुद्धाक जीवनमे तँ खसल गाज अछि
अप्पन बड़ाइमे 'मनु' बुड़ाइ करै छी
माथक बनल ई कएहन ताज अछि
(सरल वार्णिक वर्ण, वर्ण - 15)
YOUNG TURKS- MAITHILI POETS मैथिलीक युवा तुर्कक पोथी- "हम पुछैत छी", "अनचिन्हार आखर", "निश्तुकी", "अर्चिस", "वर्णित रस", "मोनक बात", "नव अंशु"
रविवार, 23 दिसंबर 2012
शनिवार, 22 दिसंबर 2012
सभसँ प्रिय बस्तु
रुबाइ
रुबाइ
सिस्टम आइकेँ किए बबाल बनल अछि
नेता सभ तँ एकटा जपाल बनल अछि
बड़का बड़का बागर सभ राज चलबैए
जनताक प्राणेपर सबाल बनल अछि
रुबाइ
गामक अधिकारी भेला सैयाँ हमर
कोना क पकड़तै कियोक बैयाँ हमर
सभक पेटीक माल आब हमरे छैक
सैयाँ लएथिन सभटा बलैयाँ हमर
शुक्रवार, 21 दिसंबर 2012
FARMHOUSE CHICKEN EFFECT-ALL WHITE, BRAHMIN AND IMPOTENT -SAHITYA AKADEMI ANNOUNCES YUVA AWARD IN MAITHILI (REPORT GAJENDRA THAKUR)
मंगलवार, 18 दिसंबर 2012
ज्योतिरीश्वर पूर्व गएर ब्राह्मण-परम्पराक महाकवि विद्यापति (चित्र पनकलाल मंडल) -पनक लाल मण्डलकेँ विदेह सम्मान -चित्रकला लेल -भेटल छन्हि।
मैथिलीक आदिकवि विद्यापति
कवीश्वर ज्योतिरीश्वर(लगभग १२७५-१३५०)सँ पूर्व (कारण ज्योतिरीश्वरक ग्रन्थमे हिनक चर्च अछि), मैथिलीक आदि कवि। संस्कृत आ अवहट्ठक विद्यापति ठक्कुरःसँ भिन्न। सम्भवतः बिस्फी गामक बार्बर कास्टक श्री महेश ठाकुरक पुत्र। समानान्तर परम्पराक बिदापत नाचमे विद्यापति पदावलीक (ज्योतिरीश्वरसँ पूर्वसँ) नृत्य-अभिनय होइत अछि।
बोधि कायस्थ
विद्यापति ठक्कुरःक पुरुष परीक्षामे हिनक गंगालाभक कथा वर्णित अछि। महाकवि विद्यापति (ज्योतिरीश्वर पूर्व मैथिली पदावली सभक लेखक) क विषयमे सेहो गंगालाभक ई कथा प्रचलित आ बादमे विद्यापति ठक्कुरक (संस्कृत आ अवहट्ठक लेखक) विषयमे सेहो गंगालाभक ई कथा प्रचलित भेल।
महाराज शिव सिंह
मिथिला नरेश विद्यापति ठक्कुरः (संस्कृत आ अवहट्ठक लेखक)क आश्रयदाता ओइनवार वंशक महाराज शिव सिंह।
उगना महादेव
महादेव (उगनारूपी) विद्यापतिक अहिठाम गीत सुनबा लेल उगना नोकर बनि रहैत छलाह। मैथिलीक आदिकवि विद्यापति (ज्योतिरीश्वर पूर्व) आ विद्यापति ठक्कुरः (संस्कृत आ अवहट्ठक लेखक आ राजा शिवसिंहक दरबारी) दुनूसँ सम्बद्ध कऽ उगनाक ई कथा प्रसिद्ध भेल।
महाकवि विद्यापति ठाकुर 1350-1435
विद्यापति ठक्कुरः 1350-1435 विषएवार बिस्फी-काश्यप (राजा शिवसिंहक दरबारी) आ संस्कृत आ अवहट्ठ लेखक। कीर्तिलता, कीर्तिपताका, पुरुष परीक्षा, गोरक्षविजय, लिखनावली आदि ग्रंथ समेत विपुल संख्यामे कालजयी रचना। ई मैथिलीक आदिकवि विद्यापति (ज्योतिरीश्वर पूर्व)सँ भिन्न छथि।
सोमवार, 17 दिसंबर 2012
विदेह मैथिली शिशु उत्सव
की मैथिली मात्र मैथिल ब्राह्मणक भाषा छी? -(रिपोर्ट गजेन्द्र ठाकुर)
की मैथिली मात्र मैथिल ब्राह्मणक भाषा अछि?


text:
पटना। नगर विकास विभाग,पटना क निदेश क आलोक मे मधुबनी नगर परिषद द्वारा नगर निगम ले ल शहर क परिसीमन काज शुरू भ गेल अछि। प्राप्त जानकारी अनुसार नगर विकास विभाग, शीर्षत कपिल अशोक जिला पदाधिकारी,मधुबनी के निदेश देलक अछि जे नगर परिषद के नगर निगम मे परिवर्तित करबा क लेल विभागीय प्रक्रिया पूरा करैत शीघ्र प्रतिवेदन समर्पित कएल जाय । निदेश क आलोक मे जिला पदाधिकारी द्वारा नगर परिषद् क कार्यपालक पदाधिकारी जटाशंकर झा आ अध्यक्ष सुनैना देवी क परिसीमन कार्य अबिलम्ब प्रारम्भ करबा क निदेश देल जाहि सँ निर्धारित समय मे विभाग के प्रतिवेदन समर्पित कएल जा सकय। एहि आदेश क अनुपालन मे नगर क नव क्षेत्र मे मापी कार्य शुरू क देल गेल अछि। विभागीय सूत्रानुसार निगम हेतु न्यूनतम 45 वार्ड आ एक लाख आबादी आवश्यक मानल गेलअछि। नगर निगम बनेबाक लेल दू वर्ष पूर्व प्राप्त निदेश पर कोनो काज नहि भ सकलै फलतः मात्र चर्चा क विषय रहि गेल। नगर निगम मे परिवर्तित हेबा लेल शहर क पांच पंचायत क्रमशः सप्ता, जितवारपुर,मंगरौनी दक्षिणी,भौआड़ा,चकदह आ भच्छी एकर अन्तर्गत आ ओत।जितवारपुर क तीन वार्ड , चकदह क किछु भाग, रांटी आ शेष भौआड़ा पंचायत मे शामिल अछि।
एहि सब पंचायत के शामिल भेला सँ 45 वार्ड आ76 हजार से 150000 क आवादी भ जेतैक।
जिला पदाधिकारी जनौलन्हि जे नगर परिषद के नगर निगम भेला सँ अध्यक्ष क स्थान पर मेयर होयता। शहरवासी के अधिकाधिक सुविधा भेटतैन।सम्मिलित पंचायत सबहक सब काज प्रखंड क स्थान पर निगम द्वारा कएल जेतैन्ह। निगम क वजट मे वृद्धि संग विकास क गति सेहो बढत ।नव प्रशासनिक भवन मे 30 क स्थान पर 45 सेअधिक पार्षद होयता।


text:
भारतवर्ष अदौ सँ ज्ञानक भंडार रहल अछि। एतय ज्ञानक एतेक मान रहल अछि जे एतहुक पहिल पुस्तकक नाम वेद, अर्थात् ज्ञान राखल गेल। ई ज्ञाने भारतीयक चरम उपास्य रहल अछि। वैदिक वांग्मय तँ एकटा विशाल ज्ञानसागर अछि। एकर गम्भीरता आ विस्तार असीम अछि, अनन्त अछि। वेदान्त मे आनन्द आ विज्ञान केँ ब्रह्मस्वरूप मानल गेल अछि -विज्ञानमानन्द ब्रह्म1। तैत्तरीयोपनिषद मे तँ विज्ञाने केँ ज्येष्ठ ब्रह्म कहल गेल अछि - विज्ञानं देवाः सर्वे ब्रह्म ज्येष्ठमुपायते2। एहि विज्ञानक माधयम सँ वेदक ज्ञान होइत अछि । भर्तृहरि सेहो एकरा पराविद्या एवम् पवित्रम् ज्ञान कहने छथि- पवित्रं सर्वविद्यानामधिविद्यं प्रकाशते3।
अपना ओतय भाषा-अध्ययनक क्रम मे सेहो एकरा विचारपूर्वक अध्ययन करबाक महदादेश अछि। एहि प्रकारक आग्रह-आदेशादि मे भाषा-संदर्भित एकटा वैचारिक अधययन आ एकटा वैज्ञानिक अध्ययनक खगताक निर्देश सेहो पार्श्ववर्ती रूप मे नुकायल रहैत अछि। एतय एहि प्रकारक अध्ययनक असंख्य घटना भारतीय वांग्मय मे अपन सम्पूर्ण गाम्भीर्य आ वैशिष्ट्यक संग आइयो उपास्थित अछि, सुरक्षित अछि। भारतवर्ष मे भाषाक वैचारिक-वैज्ञानिक चिन्तन अत्यन्त प्राचीनकाल सँ होइत आबि रहल अछि। तीनू वेदांग- शिक्षा, निरुक्त आ व्याकरणक चिन्तन तँ पराकाष्ठा पर पहुँचल अछि। भाषा-चिन्तनक सर्वप्रथम ज्ञात ग्रंथ महर्षि यास्क रचित निरुक्त अछि जे ई कहबा लेल पर्याप्त लगैत अछि जे अपना ओतय भाषापक्षीय चिन्तनक प्रारम्भ ऋगवेदे सँ भ’ गेल छल। इनसाक्लोपीडिया ब्रिटानिका तँ निश्छल रूपेँ ई स्वीकार कयने अछि जे भाषाविज्ञान आ कि ध्वनिविज्ञान मे भारतवर्ष शेष समस्त दुनियाँ सँ बहुत आगू बढ़ल छल ।4 इनसाइक्लोपीडियाक ई स्वयं-स्वीकृत तथ्य आत्म-गौरव तँ दैते अछि मुदा ताहि सँ पूर्वहि ओ ईहो सूचित करैत अछि जे हमरा लोकनि भाषाक वैचारिक-वैज्ञानिक धरातल बहुत पहिले सँ अपन ज्ञान-गाम्भीर्य सिद्ध करैत आबि रहल छी । डबल्यू- एस- एलेन अपन पुस्तक Phonetics in Ancient India (page-3) मे उदारतापूर्वक स्वीकार कयल जे संस्कृतेक ध्वनिशास्त्र सँ पश्चिमी भाषावैज्ञानिक लोकनि अपना-अपना ओतय ध्वनिविज्ञानक मारिते रास पारिभाषिक शब्द आ विभाग निर्धारित कयने छथि।5 एहि ध्वनिविज्ञान मे अपन शिक्षा आ प्रत्याहार-सूत्रदि सँ एवम् निरुक्ति-विज्ञान मे अपन अष्टाध्यायी सँ एतेक महत्त्वपूर्ण योगदान देबयबला पाणिनि वस्तुतः एकटा महान भाषावैज्ञानिक छलाह । कहनहि छी जे भारतवर्ष मे भाषा-चिन्तनक जन्म ऋगवेदकाल मे भ’ गेल छल कारण ऋगवेद मे बहुत रास सूक्त आ मन्त्र भाषा-विषयक अछि । छओटा वेदांग मे शिक्षा, निरुक्त, व्याकरण आ छन्द प्रभृति चारिटा अंग मे तँ शब्दे-ब्रह्मक वर्णन देखल जाइत अछि ।
मैथिली आ संस्कृतक मारिते रास भाषाशास्त्री लोकनि मैथिलीक उत्पत्ति केँ मागधी प्राकृत सँ मानैत छथि। किछु विद्वान एकरा अर्धमागधीक बेसी निकट मानैत छथि। ई लोकनि मैथिली केँ अर्धमागधीक पुत्री आ संस्कृतक पौत्री मानैत छथि।6 एहि भाषावैज्ञानिक तथ्य आ पक्ष सँ सहमति आ कि असहमतिक बात एकटा फराक विषय अछि मुदा एतबा तँ सार्वजनिक रूपेँ स्वीकार्य भ’ गेल अछि जे मैथिलीक भाषावैज्ञानिक विकास किंवा भाषा-वैचारिक विकास सदति संस्कृत सँ अनुप्राणित होइत रहल अछि।
संस्कृतक संगहि मैथिलीओक भाषा-साहित्य मे जे पं- गोविन्द झा, डॉ- शशिनाथ झा लोकनि सन किछु वरेण्य विद्वान लोकनि सक्रिय छथि आ जिनका सँ मैथिलीक भाषा-क्षेत्र सम्बलित आ मार्जित-परिमार्जित होइत रहल अछि तिनका लोकनिक निर्णयक आधार पर किछु तथ्य विशेष रूपेँ एतय उल्लिखित करय चाहब। पाणिनि अपन धाातुपाठ मे लगभग दू हजार धातुक उल्लेख कयने छथि। एहि मे आधा सँ बेसीए धातु आब अप्रचलित अछि। अभिप्राय किछु एहन सन जे महाकवि कालिदास सँ चलि अबैत आइ धरिक संस्कृत मे एकर धातु अधिया गेल। अर्थात् लगभग एक हजार धातु मात्र बँचल रहि गेल अछि आजुक संस्कृत मे।7 विदित अछि जे भाषाक पूँजी होइछ ओकर धातुक संख्या। से संख्या आजुक संस्कृत लग एक हजारक लगीच अछि। मुदा जखन महावैयाकरण दीनबन्धु झा 1949 ई- मे मैथिलीक धातुपाठ प्रस्तुत कयल तँ तकर संख्या छल बारह सय। महावैयाकरण ओहि बारहो सय धाातु केँ अर्थनिर्देश पूर्वक पढ़ने छथि। मैथिली धातुक ई विपुल संख्या मैथिली भाषा-भाषीक लेल कतेक पैघ गर्वक विषय अछि जे बूझल जा सकैत अछि। से विशेष क’ ई तथ्य जे मैथिलीक धातु-संख्या संस्कृतक प्रचालित धातु-संख्या सँ बेसीए अछि।
जखन-जखन भाषा-संदर्भित अध्ययनक प्रकरण अबैत अछि तँ तीनटा क्षेत्र बरोबरि उपस्थित होइत अछि- भाषा-दर्शन, भाषाविज्ञान आ भाषा-विचार। एहि तीनू मे पारस्परिक भेदाभेदक स्थिति सेहो देखल जाइत अछि। माधवाचार्य ‘सर्वदर्शन संग्रह’मे पाणिनिक व्याकरण केँ ‘पाणिनि-दर्शन’ कहने छथि।8 भारतेतर विद्वान मे ओटो जैस्पर्सन अपन ग्रंथ Language : Its Developments Nature and Origin मे सेहो भाषाविज्ञान केँ भाषादर्शन कहने छथि। ओ व्याकरण केँ तँ बेराबेरी विज्ञान आ दर्शन दुनू मानैत छथि।9
मैथिलीक परिप्रेक्ष्य मे ‘भाषाविज्ञान’ तँ बहुप्रचलित पद अछि मुदा ‘भाषा-दर्शन’ नितान्त अल्पप्रचालित पद अछि। ‘भाषा-विचार’ तँ सर्वथा नव पद अछि। एकर सृजन आ यथासम्भव आकृतिमूलक स्थापना-व्याख्या-व्यवस्थादिक श्रेय छनि डॉ- रामचैतन्य धीरजजी केँ। हिनक पूर्वप्रकाशित पोथी- ‘भाषा विचार आ मैथिलीक प्राचीन साहित्य’ मे अपना भरि ई प्रशंसनीय चेष्टा कयल अछि। यद्यपि संस्कृत मे आ भारतेतर भाषाचिंतक लोकनिक बीच ई ‘भाषा-विचार’ नव नहि अछि मुदा जेँ कि मैथिली मे ई नव विचार अछि, अपितु प्रथमतः विचार उपस्थित कयल गेल अछि तेँ एहि ठाम सहमति-असहमति अथवा वाद-विवाद-संवादक सम्भावना जोरगर भ’ जाइत अछि। से विद्वान लोकनि वाद-विवाद-संवाद करथु मुदा हम जे एहि ‘भाषा-विचार’ केँ जतबा बूझि पबैत छी, ताहि आधार पर ई कहय चाहब जे व्याकरण एक तरहेँ भाषाविज्ञान आ कि भाषा-दर्शनक उत्पाद रूप अछि मुदा भाषा-विचार एकर एकटा समर्थ पृष्ठभूमि अछि।
एहि पोथी- ‘मैथिली भाषाक वैचारिक अस्मिता’ मे भाषा-विषयक विचार रखैतकाल श्री धीरजजी बेस चाकर चास-बास रखलनि अछि। एहि क्रम मे ओ भाषाविज्ञान आ भाषा-दर्शनक अतिरिक्त अध्यात्म, लोक-वेद, कर्मकांड, नीतिशास्त्र, प्रमाण-मीमांसा, इतिहास, व्याकरण, समाजशास्त्र आदि क्षेत्र मे सेहो मैथिली भाषाक अस्मिता, अपितु वैचारिक अस्मिताक निजगुत अन्वेषण कयल अछि। भाषा-संदर्भित विचार जे कि एहि पोथी मे अभिव्यक्त भेल अछि से हिनक गम्भीर चिन्तनक सुपरिणाम अछि। मैथिली मे भाषापक्षीय प्रभाग पर चिन्तन करयबला लोकक किछु अभाव अछि। मौलिक चिन्तन करयबलाक तँ नितान्त अभाव अछि। तेहन स्थिति मे श्री धीरजीक एहि चिन्तन सँ हमर पीढ़ी अनुप्राणित होयत, उपकृत होयत से स्वीकार करबा मे हमरा लोकनि केँ अशौकर्य नहि होयबाक चाही। मैथिली मे जे एखन धरि भाषा-विषयक चिन्तन सभ भेल अछि से बेसीठाम अपन परम्परागतरूप सँ भाषा-वैज्ञानिके चिन्तन रहल अछि। एकर दर्शनिकता आ कि एकर आस्मितापरक वैचारिक चिन्तन अत्यल्प भेल अछि, नहिये जकाँ भेल अछि। तेहन स्थिति मे श्री धीरजजीक भाषा-वैचारिक पक्ष मैथिली लेल मारिते रास क्षेत्र, मारिते रास बाट आ मारिते रास आयामक सम्भावना खोलैत अछि।
वस्तुतः भाषा एकटा चेतन क्रिया थिक। भाषा-चेतना एकटा नैसर्गिक गुण सदृश सेहो अछि। भाषा लेल भाव चाही, शब्द चाही। भाषाक दार्शनिक-वैज्ञानिक लोकनि शाब्दिक सेहो होइत छलाह। तेँ ने छओ वेदांग मे सँ चारिटा केँ शब्दे सन्दर्भित बनाओल गेल। ऋगवेदहि काल मे मिथिला आर्यस्थल बनि गेल छल। एकर सांस्कृतिक उच्चता चरम दिस छल। मारिते रास साक्ष्य एहेन उपलब्ध होइत अछि जे ई प्रमाणित करैत अछि जे तहियोक संस्कारोत्सव मे आ कि एकर लौकिक विधान मे मैथिली उपस्थित छल। महर्षि पाणिनिक धातुपाठ मे मारिते रास शब्द सभ एहेन अछि जे संस्कृत जगतक लेल अनचिन्हार अछि मुदा मैथिली लेल चिर-परिचित अछि।10 अमरसिंह रचित अमरकोष केँ सर्वविध उपयोगी आ सर्वाधिक प्रचलित कोषरूप मे प्रतिष्ठा प्राप्त छैक। सम्पूर्ण भारतक संस्कृत केँ एक सूत्र मे बन्हबाक श्रेय अमरकोष केँ छैक। एकर रचना ई. पू. तेसर शताब्दी मे भेल कहल जाइत अछि। सम्प्रति मैथिल विद्वान द्वारा कयल गेल एकर चारिटा प्राचीन टीका आ दूटा आधुनिक टीका उपलब्ध अछि जे कि 11म शताब्दी सँ ल’ क’ 20म शताब्दी धरिक अछि। अन्यहु प्रान्तक पंडित लोकनि एकर टीका करैत गेलाह। स्वाभाविके अछि जे हुनका लोकनिक टीका मे हुनका प्रान्तक भाषाक शब्द सभ एहि मे आयल अछि। तहिना मैथिल विद्वानक टीका सभ मे मैथिली शब्द प्रचुरता सँ भेटैत अछि।11 ई तथ्य सेहो मैथिली केँ अति प्राचीन भाषा होयबा मे एकटा समर्थ प्रमाण सन सिद्ध होइत अछि। श्री धीरजजी सेहो अपन वैचारिक चिन्तन मे अपन सूक्ष्म अन्वेषण-विवेचनादि सँ एकर प्राचीनता सिद्ध कयल अछि। मैथिली लोकभाषाक रूप मे, लौकिक भाषाक रूप मे वेदकालहि सँ अपन अस्तित्व सिद्ध कयने अछि। साहित्य-अपभ्रंशादि रूप मे आठम शताब्दी सँ तँ एकर प्रचुर साक्ष्य उपलब्ध अछि। ऋगवेदमे मैथिलीक शाब्दिक उपस्थिति सँ ई स्वतः स्पष्ट होइत अछि जे सतयुग मे मिथिले जकाँ मैथिलीक सेहो विख्यात स्थिति रहल होयत। से एकर अस्तित्वक प्राचीनता आ दृढ़ता केँ एकर संस्कारोत्सव-लोकोत्सवादि सेहो सिद्ध करैत अछि। तेँ श्री धीरजजीक ई स्थापना सभ अपन सम्पूर्ण अधिकार ओ दृढ़ताक संग हमरा सभक सोझाँ एकटा भाषापक्षीय स्तम्भरूप मे उपलब्ध होइत अछि।
आने लोकभाषा जकाँ मैथिलीक सेहो औपभाषिक भिन्नता अछि। ई भिन्नता एकर सौन्दर्य सेहो अछि आ एकर विकास-क्रमक ब्याजेँ एकर प्राचीनताक साक्ष्य सेहो अछि। तेँ जँ अनुमानक आश्रय लैत कही तँ ई कहल जा सकैत अछि जे मैथिली संस्कृत सँ प्राचीन लगैत अछि। एतहु श्री धीरजजीक विचार अपन समर्थ स्थापनाक संग हमर मार्गदर्शन करैत अछि। ओ इहो कहैत छथि जे मैथिलीओक मारिते रास शब्द केँ संस्कारित क’ संस्कृत मे सम्मिलित कयल गेल। पाणिनीय धाातुपाठ सँ मैथिली धाातुपाठ केँ जँ तुलनात्मक दृष्ट्या देखल जाय तँ लगभग चारि सय धातु स्पष्ट रूपेँ तत्सभ वा तद्भव भेटैत अछि। कतोक तँ जहिना संस्कृत मे उपसर्ग लागल भेटैछ तहिना मैथिलीओ मे।12 भाषा आ व्याकरणक सम्बन्ध अन्योनाश्रय अछि, पारस्परिक अछि। भाषाक आगमन पहिले होइछ। व्याकरण तँ शास्त्र अछि। शास्त्र तँ सदा-सर्वदा बादेक आविष्कार अछि। शास्त्र सँ ओकर अनुशासित रूप, सुसंगठित आकार आदि स्थिर होइत अछि जे कि एकरा दीर्घजीवन प्रदान करय मे सहायक होइत छैक। संस्कृतक समकालीन भाषा-उपभाषादिक जँ आजुक स्थिति जखन देखैत छी तँ बात स्पष्ट भ’ जाइत अछि जे ई व्याकरणक चमत्कारिक प्रभाव छल जे संस्कृत आइयो हमरा लोकनिक बीच अछि। अन्यथा आजुक प्राकृत, अपभ्रंश-अवहट्टादिक की स्थिति अछि? एकर अस्तित्व केहेन अछि? व्याकरण सँ भाषा केँ सुव्यवस्था भेटैत छैक, नियंत्रित विकास भेटैत छैक आ दीर्घकायिक-दीर्घकालिक जीवन सेहो भेटैत छैक। व्याकरणेक प्रसादात् कोनहु भाषा क्रमेण हस्तांतरित होइत रहल अछि आ एवंक्रमे भाषिक अराजकताक घटना अस्तित्वहीन बनल रहल अछि। अराजक रूप हस्तांतरित नहि भ’ सकैत अछि। भाषा सेहो नहि। भाषा केँ विलटबा मे आ कि संकटापन्न होयबा मे भाषिक अराजकता एकटा नमहर कारक बनैत रहल अछि। व्याकरण अपन स्वाभाविक रूप मे वर्गीकरण विधिक आश्रय लैत अछि। समस्त भाषिक विषय ओ तत्व केँ एकटा विशेष मानक आ ध्येयक संग वर्गीकृत करब ओकर स्वाभाविक विशेषता थिक। अध्ययनक सुगमताक क्रम मे वर्गीकरण स्वयमेव एकटा प्रसिद्ध व्यवस्था अछि। व्याकरण एही वैचारिक-तार्किक व्यवस्थाक अनुगमन करैत कोनहु भाषाक अध्ययन केँ सुगम बनबैत अछि। तेँ भाषा आ व्याकरणक सम्बन्ध आ कि भाषाविज्ञान आ व्याकरणक सम्बन्ध नितान्त पारस्परिक अछि। व्याकरण केँ जे वेदांग रूप मे आविष्कार कयल गेल तकर पाछू एहि सँ मिलैत-जुलैत कारण सेहो छल। प्रारम्भ मे जे व्याकरण-व्यवस्था वेदाध्ययन लेल छल से वैचारिक रूप सँ। भाषिक रूप सँ तँ ओ भाषाएक अध्ययन छल, संस्कृतेक अध्ययन छल। एतय आबि एकटा तथ्य स्वीकार करय पड़ैत अछि जे भाषा आ व्याकरण दुनू भाषा-विचार द्वारा एकठाम अबैत अछि। एहू अर्थ मे भाषा-विचार अपन महत्त्च आ दक्षता केँ नव प्रकारेँ प्रमाणित करैत अछि। एवंक्रमे श्री धीरजजी अपन शोधपरक गवेषणा आ चिन्तनक संग मैथिलीक भाषाक्षेत्र मे प्रासंगिक भ’ जाइत छथि।
भाषा अपन स्वाभाविक रूपेँ तकनीकी होइत अछि। एकर तकनीकी स्वभाव मे विचार-संप्रेषण रहिते अछि। तेँ ई निश्चये मानल जयबाक चाही जे भाषा केँ विचार सँ अलग नहि कयल जा सकैत अछि। भाषा केँ धार्मिक, साम्प्रदायिक आ कि कर्मकांडी आदि होयबा मे भाषाक यएह तकनीकी स्वभाव कारक-तत्त्व अनैत अछि। एहि स्थल पर आबि श्री धीरजजी भाषाक तकनीकि पक्ष केँ बेस तार्किक ढंग सँ स्थापित कयने छथि। संगहि ओ ईहो कहैत छथि जे भाषाक एकटा संकल्पना-संधारणा शक्ति होइत छैक। कारण ई एकटा विचार अछि आ विचार कोनहु संकल्पने मे व्यक्त होइत अछि। मानव अपन विकासात्मक लक्ष्य केँ मात्र संकल्पना सँ प्राप्त करैत अछि तेँ लेखकक स्थापना छनि जे कोनहु विचार अपन भाषिके संकल्पना मे अपन निजगुत आकार ग्रहण करैत अछि।
श्री धीरजजी अपन भाषा-विचारक क्रम मे भाषा केँ ऐतिहासिक दृष्टि सँ तीन प्रभाग मे विभाजित करैत छथि। ई अछि क्रमशः सांकेतिक अवग्राही भाषा, सम्भाष्य अवग्राही भाषा आ लेख्य अवग्राही भाषा। मानव सभ्यताक विकासक आदिकालक भाषा सांकेतिक अवग्राही भाषा छल। शब्दक आविष्कारक पछाति भाषा अपन सम्भाष्य अवग्राही रूप गढ़लक। जखन भाषा लेखनरूपक आग्रही होबय लागल तखन भाषा लेख्य अवग्राहीरूप मे आयल। सम्भाष्य अवग्राही भाषा अलिखित भाषाक प्रमाण अछि मुदा लेख्य अवग्राही भाषा लिखित भाषाक प्रमाण अछि।
एतावता एतेक रास विचार-स्थापनादिक उल्लेख करबाक ध्येय ई अछि जे डॉ- रामचैतन्य धीरज रचित ई पोथी ‘मैथिली भाषाक वैचारिक अस्मिता’ भाषाचिन्तनक एकटा नव त्वरा, नव क्षेत्र, नव धारा, नव व्याख्या-शैली, नव बोध आ नव स्थापना केँ मैथिली मे उपस्थापित कयलक अछि। महर्षि यास्क अपन निरुक्त मे पाँचटा परिवर्त्तनक आधार पर कोनो शब्दक विकास केँ मानबाक आदेश कयने छथि। ओ पाँचो थिक- वर्णागम, वर्णविपर्यय, वर्णविकार, वर्णनाश आ अर्थपरिवर्तन।13 शाप ‘श्राप’ भ’ गेल (वर्णागम), ‘हिंस’ धातु सँ सिंह बनल (वर्णविपर्यय) आ ‘कर्पट’ सँ कपड़ा, ‘भाण्डागार’ सँ भंडार, स्वर सँ सोर, घोर सँ घोल (अर्थपरिवर्त्तन) आदि भ’ गेल। मुदा एतय किछु प्रश्न उठाओल जा सकैत अछि। आखिर ई जे शब्दरूप किंवा अर्थरूप मे परिवर्त्तन होइछ तकर मुख्य कारक-तत्त्व की अछि? एहि परिवर्त्तनक प्रक्रिया की छैक? एकर स्वीकृति कोना होइत अछि? के दैत अछि एकर स्वीकृति? आखिर ओ कोन-कोन भौगोलिक, सामाजिक, सांस्कृतिक किंवा ऐतिहासिक कारक-तत्व सभ अछि जे एहि परिवर्त्तन मे अपन निर्णयकारी भूमिकाक निर्वाह करैत अछि? ई प्रश्न सभ अपन निजगुत उत्तरान्वेषण हेतु एकटा नव क्षेत्र आ नव चिन्तनक बेगरता उपस्थित करैत अछि। एहि स्थल पर आबि भाषादर्शन आ कि भाषाविज्ञान खाहे मौनवत् अछि अथवा संकुचित अछि। भाषाक्षेत्रक एहने-एहने विकट स्थल पर आबि एकटा वैचारिक विकल्पक खगता होइत रहलैक अछि। भाषाक्षेत्रीय ई वैचारिक विकल्प एकर समस्त दुरूह ग्रंथि सभ केँ खोलैत अछि, निर्णय दैत अछि आ समाहार सेहो प्रस्तुत करैत अछि। कहि सकैत छी जे श्री धीरजजीक ई भाषा-विचार अपन सदिश वेगक संग एहि दिशा मे काज करब शुरू क’ देने अछि। किछु सार्थक परिणामो प्राप्त भेल अछि जे गर्व करबाक लेल हमरा लोकनि केँ मारिते रास तथ्य सभ सेहो दैत अछि।
वस्तुतः कोनहु भाषा मे ई शब्दगत-अर्थगत परिवर्त्तन कोना घटित होइत छैक? संस्कृतक भाषानुशासन सँ चलल शाप, हिंस, गोधूम, आम्र, कर्पट प्रभृति असंख्य शब्द अंततः कतय आबि क’ क्रमशः श्राप, सिंह, गहूम, आम, कपड़ा आदि बनि जाइत होयत? जँ एहि परिवर्तनक क्रमिकता अथवा क्रमिक विकास केँ देखल जाय तँ एहि संदर्भ मे सेहो ‘लोक’क भूमिका महत्त्वपूर्ण होइत अछि। वस्तुतः ई परिवर्त्तन ने तँ हवा मे होइत होयत आ ने कोशग्रंथादि मे। ई शब्द सभ जखन अपन उत्तर-समाज मे उतरैत अछि तखन ओहि लोक-समूहक लौकिक-सामूहिक कारण सँ ओहि शब्द सभ मे परिवर्त्तन होयब सम्भव होइत अछि। तदुपरांत शास्त्रज्ञ लोकनि अपन सीमा-सौविध्यक अनुकूल ओहि परिवर्त्तन केँ अपन शास्त्रमे सेहो सम्मिलित करैत छथि। जँ सम्भव भेल तँ ओहि परिवर्त्तन लेल मौलिक किंवा अपवाद नियम सेहो बनबैत छथि। शास्त्रज्ञ लोकनि लेल, विशेष क’ भारतीय भाषा-वैज्ञानिक परम्पराक शास्त्रज्ञ लोकनि लेल ई एकटा प्रशंसनीय पक्ष सेहो अछि। एकरा आमजन द्वारा एकटा भाषावैज्ञानिक हस्तक्षेप सेहो कहल जाय आ एक प्रकारेँ एकरा आमजनक प्रति हुनक भाषापरक योगदान लेल शास्त्रज्ञ लोकनि द्वारा देल गेल सम्मान सेहो कहल जाय। आ एवंक्रमे ई चरितार्थ होइत अछि जे लोक-स्वीकृतिक उपरांते शास्त्रक स्वीकृति होइत अछि। शास्त्रज्ञ लोकनि ओहि लोक-स्वीकृत तथ्य विचारादि केँ अपन वैज्ञानिक प्रक्रिया सँ शोधित-मार्जित क’ शास्त्र-स्वीकृत बनबैत छथि। फलतः ओकर उपयोगक परिधि चाकर होइत छैक आ ओ अधिकाधिक क्षेत्र आ वृहत्तर समाज हेतु उपयोगी सेहो बनाओल जाइत अछि। सम्पूर्ण भाषिक समाज मे यएह प्रक्रिया अदौ सँ चलैत आबि रहल अछि। असल मे दुनियाँक कोनहु भाषा मात्र कोनहु वर्ग-विशेषक आवश्यकताक पूर्ति लेल नहि, अपितु सगर समाज आ ओकर सभ वर्गक आवश्यकताक पूर्ति लेल जन्म लेलक। भाषाक क्रियात्मक भूमिका कोनहु एक वर्गक क्षति क’ क’ कोनहु दोसर वर्गक सेवा करब नहि अछि अपितु समान रूपेँ सगर समाजक आ सभ वर्गक सेवा करब अछि। भाषा सम्बन्धी भारतीय अवधारणाक संगहि मार्क्सवादी भाषा-चिन्तन सेहो उपरोक्त विचारक समर्थन करैत अछि। एहि समर्थन सँ उत्साहित होयबा काल ई कहब आवश्यक भ’ जाइत अछि जे भाषाक्षेत्र मे विचरण करबाक लेल कोनहु भाषादर्शन आ कि भाषाविज्ञानक अधययन सँ पूर्व भाषा-विचार केँ बूझल-जानल जयबाक चाही। ताही परिप्रेक्ष्य मे श्री धीरजजीक भाषा-संदर्भित वैचारिक चिन्तन समकालीन मैथिली जगत केँ अपना दिस ध्यान घिचबाक लेल समुचित आ समर्थ उद्योग कयलक अछि। हिनक एहि भाषा-विचार मे न्यूनाधिक ओ विशिष्ट तत्व सभ निजगुत स्थान लेने अछि जे भारतीय भाषाचिन्तन सहित भारतेतर भाषाचिन्तन मे सेहो बीजरूप अथवा वृक्षरूप मे उपस्थित भेटैत अछि।
अपन वस्तु आ कि अपन लोक-समाजक प्रति घोर विस्मृति-भाव सँ आ घोर उपेक्षा-भाव सँ भरल एहि भीषण कालखंडो मे श्री धीरजजीक एहि भाषा-विचार केँ अवश्ये अखियासल-अंगेजल जायत। ई पोथी मैथिलीक पारम्परिक भाषावैज्ञानिक आ कि भाषाचिन्तक लोकनिक सोझाँ एकटा हस्तक्षेप प्रस्तुत करैत अछि। हिनक इहो पोथी प्रथमे पोथी जकाँ लोकप्रिय होयत, समादृत होयत से विश्वास अछि।
संदर्भ सूची
1- वृहदारण्यक- 1/3/28
2- तैत्तरीयोपनिषद- 2/5
3- वाक्यपदीयम्: भर्तृहरि- 1/14
4- Encyclopaedia Britannica, Philology.
5- Phonetics In India : W. S. Allen, Page-3.
6- निबन्धमंदारमंजरी: पं. (डॉ.) शशिनाथ झा, पृ-- 12, 2009, दरभंगा।
7- निबन्धमंदारमंजरी: पं- (डॉ.) शशिनाथ झा, पृ-- 1, 2009, दरभंगा।
8- भाषाविज्ञान की भारतीय परम्परा और पाणिनि: डॉ- रामदेव त्रिपाठी, बिहार राष्ट्रभाषा परिषद, पटना, पृ--10, 1977, पटना।
9- भाषाविज्ञान की भारतीय परम्परा और पाणिनि: डॉ- रामदेव त्रिपाठी, बिहार राष्ट्रभाषा परिषद, पटना, पृ--10, 1977, पटना।
10- निबन्धमंदारमंजरी: पं- (डॉ-) शशिनाथ झा, पृ--02, 2009, दरभंगा।
11- निबन्धमंदारमंजरी: पं- (डॉ-) शशिनाथ झा, पृ--44, 2009, दरभंगा।
12- निबन्धमंदारमंजरी: पं- (डॉ-) शशिनाथ झा, पृ--02, 2009, दरभंगा।
13- निरुक्त: महर्षि यास्क - 2/12
सम्पर्क-
सहायक प्राध्यापक, मैथिली विभाग,
रमेश झा महिला कॉलेज, सहरसा, मिथिला, बिहार
Mob- 0943168789, 09334924753
kmchunnu@rediffmail.com
- प्रस्तुत आलेख श्री रामचैतन्य धीरज जीक पोथी 'मैथिली भाषाक वैचारिक अस्मिता'क भूमिका थिक ।


text:
देर सं सही बिहार मे दरोगा बहाली के रास्ता साफ भs गेल अछि. मुदा ई देर किछ आओर उम्मीदवार के चेहरा पर खुशी लाबय मे कामयाब रहल अछि. आब पहिले के लिस्ट मे 637 टा उम्मीदवार आओर जोड़ि देल गेल अछि... पहिने 1510 दरोगा के बहाली के विज्ञापन निकलल रहय... मुदा पचड़ा मे फंसला के बाद आब 2147 लोक के दरोगा के रूप मे बहाली कएल जाएत. प्रश्न पत्र मे गड़बड़ी के लs क मामला अदालत मे मामला चलि गेल रहय. ई मामला चारि साल पहिने सं फंसल छल. मुदा आब सरकार एहि बात के साफ कs कs देलक अछि आओर एसएससी.... कर्मचारी चयन आयोग के पहिलका लिस्ट मे 537टा आओर उम्मीदवार के नाम जोड़य लेल कहि देलक अछि. उम्मीद अछि सभ लोक के एहि मास बहाली के पत्र मिलि जाएत. चलु देर सं सही ई 2009 साल अहां सभ के लेल नीक रहल. नौकरी हाथ मे आएल.
नवका- पुरनका लेख सर्च करु...
नया साल मे नौकरी के खुशी...
देर सं सही बिहार मे दरोगा बहाली के रास्ता साफ भs गेल अछि. मुदा ई देर किछ आओर उम्मीदवार के चेहरा पर खुशी लाबय मे कामयाब रहल अछि. आब पहिले के लिस्ट मे 637 टा उम्मीदवार आओर जोड़ि देल गेल अछि... पहिने 1510 दरोगा के बहाली के विज्ञापन निकलल रहय... मुदा पचड़ा मे फंसला के बाद आब 2147 लोक के दरोगा के रूप मे बहाली कएल जाएत. प्रश्न पत्र मे गड़बड़ी के लs क मामला अदालत मे मामला चलि गेल रहय. ई मामला चारि साल पहिने सं फंसल छल. मुदा आब सरकार एहि बात के साफ कs कs देलक अछि आओर एसएससी.... कर्मचारी चयन आयोग के पहिलका लिस्ट मे 537टा आओर उम्मीदवार के नाम जोड़य लेल कहि देलक अछि. उम्मीद अछि सभ लोक के एहि मास बहाली के पत्र मिलि जाएत. चलु देर सं सही ई 2009 साल अहां सभ के लेल नीक रहल. नौकरी हाथ मे आएल.
1 टिप्पणी:


text:
विश्व व्यापी वेब
विश्व व्यापी वेब(जेकरा सामान्यत: वेब कहल जाएत अछी) आपस मे परस्पर जुडल हाइपरटेक्स्ट दस्तावेजसभक इन्टरनेट द्वारा प्राप्त करै के प्रणाली छी। एक वेब ब्राउजर क सहायता से हम अहाँ ओ वेब पन्ना क देख सकैत छिये जेकरा टेक्स्ट, छवि (image), भिडियो, एवम अन्य मल्टीमीडिया होएत अछी तथा हाइपरलिंक क सहायता से उ पन्ना के बीच मे आवागमन करि सकैत अछी। विश्व व्यापी वेब क टिम बर्नर्स ली द्वारा १९८९ मे यूरोपीय नाभिकीय अनुसंधान संगठन जे की जेनेवा, स्वीट्ज़रलैंड मे अछी, मे काम करैत खन बनाएल गेल छल आर १९९२ मे जारी कएल गेल छल। ओकर बाद से बरनर्स-ली वेब के स्तरसभ के विकास (जेना की मार्कअप भाषासभ जाहिमे की वेब पन्ना लिखल जाएत अछी) मे एक सक्रीय भूमिका अदा केने अछी आर हाल के वर्ष मे ओ सीमेंटिक (अर्थ) वेब (Semantic Web) विकसित करि के अपन स्वप्न क वकालत केने अछी।


text:
मूल अधिकार
मूल अधिकार या मौलिक अधिकार ओ अधिकार छी जे लोगसभके जीवनक लेल अति-आवश्यक या मौलिक समझल जाइत अछि ओ अधिकारकें मूल अधिकार (Fundamental Rights) कहल जाइत अछि । प्रत्येक देशके लिखित अथवा अलिखित संविधानमे नागरिकके मूल अधिकारक मान्यता देल गेल अछि । ई मूल अधिकार नागरिकक निश्चात्मक रूपमे प्राप्त अछि तथा राज्यक सार्वभौम सत्ता पर अङ्कुश लगाबैक कारण नागरिकक दृष्टिसँ एहन अधिकार विषर्ययात्मक कहल जाइत अछि । मूल अधिकारक एक दृष्टान्त अछि राज्य नागरिकसभक बीच परस्पर विभेद नै करत । प्रत्येक देशक संविधानमे एकर मान्यता अछि ।
मूल अधिकारसभकें सर्वप्रथम विकास ब्रिटेनमे भेल जब सन् १२१५ मे सम्राट जोनकें ब्रिटिश जनता प्राचीन स्वतन्त्रतासभकें मान्यता प्रदान करैक हेतु म्याग्ना कार्टापर हस्ताक्षर करै पर बाध्य करि देनए छल ।


text:
हिंदी फिल्म के सुपरस्टार... करोड़ों लोक के दिल के धड़कन शाहरुख खान जखन अमेरिका के नेवार्क एयरपोर्ट पर पहुंचला त सोचला जे भारत जैसन स्वागत एहि ठाम सेहो होएत. लोक के भीड़ होएत... फूलमाला लsक स्वागत होएत. ऑटोग्राफ लेबय वाला होताह. मुदा ई कि ? सुपरस्टार... वीवीआईपी मेहमान के एहन स्वागत ? हुनका दू घंटा सं बेसि देर तक हवाई अड्डा पर रोकल गेल. पचासों तरहक सवाल पूछल गेल. जान-पहचान के लोक के फोन नंबर मांगल गेल...फेर हुनका सभ सं ओकर वेरिफिकेशन कराएल गेल...दिल्ली सं लsक अमेरिका तक कतेक फोन-फान भेल... कतेक फोन घनघनाएल तखन बाहर अएला.
अमेरिकी अधिकारी के शाहरुख खान लाख कहैत रहलखिन्ह जे हम बॉलीवुड के सुपरस्टार शाहरुख खान छी... हम एहिठाम स्वतंत्रता दिवस समारोह मे शामिल होए लेल आएल छी. हुनका सभ पर कोनो असर नहि पड़लन्हि. ओ त बस एतबे कहैत रहलाह ई शाहरुख कोन है भाई ? जखन पूर्व राष्ट्रपति ओर केंद्रीय मंत्री के ओना नहि छोड़लिअ त तू के छ ?
शाहरुख खान के संग ई बर्ताव हुनका नाम के संग खान होबा के कारण भेल. ओ त शाहरुख छलाह जे जल्दीए छुटि गेलाह... आम लोक रहता त कई दिन के लेल हिरासत मे रहय के लेल मजबूर छलाह. शाहरुख जल्दी छुटला ओहो एहि लेल जे ओ एक घंटा बाद फोन करय के एकटा मौका मिलला पर झट द कांग्रेस नेता राजीव शुक्ला के फोन लगा देलखिन्ह. एकर बाद राजीव शुक्ला जी मोर्चा संभाललाह... अमेरिकी दुतावास... भारतीय दुतावास के अधिकारी सभके बतएलखिन्ह जे ओ भारत के बड़का अभिनेता... एक्टर छथिन्ह. दस ठाम सं दबाव पड़ल. तखन किछ काज भेल.
ई पहिल बेर नहि अछि जे कोनो भारतीय के संग एहन गप भेल अछि. किछिए दिन पहिने पूर्व राष्ट्रपति एपीजे अब्दुल कलाम के संग सेहो अमेरिकी एयरलाइंस दुर्व्यवहार कएने छल. मुदा पूर्वराष्ट्रपति के संग ओ बर्ताव कोनो विदेश मे नहि भारत मे भेल छल. आओर अहांक विमानन मंत्रालय कई मास धरि ओहि मामला के दबौने रहल. एहि सं पहिने पूर्व रक्षामंत्री जॉर्ज फर्नांडिस के संग सेहो फ्रिस्किंग कएल गेल छल. कपड़ा सभ उतरबा लेल गेल छल. एहि सं पहिने साउथ फिल्म के स्टार ममूटी...बॉलीवुड के नील नितीन मुकेश आओर कई फिल्म स्टार के संग अमेरिका मे एहन गप भ चुकल अछि.
स्वतंत्रता दिवस के दिन शाहरुख के अपमान
जे होए आब शाहरुख खान के अगिला फिल्म ‘माई नेम इज खान ’ हिट समझु. एकर बेसि शूटिंग अमेरिके मे भेल अछि. करन जौहर के एहि फिल्म के फॉक्स स्टूडियो के संग रिकॉर्ड डील भेल अछि.
ई सभ सरकार के लचर रवैया के कारण अछि. ओतेक मामला होएत रहैत अछि आओर सरकार के अधिकारी अंकल सैम के डरे मुंह नहि खोलैत छथिन्ह. ओना एहि बेर सूचना प्रसारण मंत्री अंबिका सोनी जी मुंह खोललीह अ . कहलीह जे हमरा संग जे एहन बर्ताव करय... ओकरो संग ओहने बर्ताव करबाक चाही. मुदा अंबिका जी के ई बयान देबय सं पहिने सरकार... पार्टी के रुख देख लेबाक चाही छलन्हि. किएक एतेक गंभीर त सरकार कहिओ नहि रहल... देशक नेता... वीवीआईपी लोक के बदनामी होएत रहल... विद्यार्थी सभ विदेश मे पीटाएत रहल मुदा सरकार सुतल रहल.
पुरनका सभ मामला के तरह एहि बेर सेहो किछ ठाम विरोध होएत... पुतला जलाएल जाएत... सभा संगत होएत... दस तरहक बयान आएत... फेर मामला ठंडा जाएत. फेर ओहिना के ओहिना. फेर एहन कोनो मामला होएत त फेर ओहे बात. भारत के लोक के त एकर आदत पड़ि गेल छै. कि सच छै कि नहि. अहां के कि लगैत अछि ?


text:
फ्लोरेन्स नाइटिङ्गेल
फ्लोरेन्स नाइटिङ्गेल (अङ्ग्रेजी: Florence Nightingale) (जन्म: १२ मे १८२०, मृत्यु: १३ अगस्त १९१०) क आधुनिक नर्सिङ आन्दोलनके जन्मदाता मानल जाएत अछी। दया आर सेवा क प्रतिमूर्ति फ्लोरेन्स नाइटिङ्गेलक "द लेडी विद द ल्याम्प" (दीप लेल महिला) कहिक भी पहचान जाएय।
फ्लोरेन्स नाइटिङ्गेलक जन्म एक समृद्ध आर उच्चवर्गीय बेलायती परिवारमे भेल छल। परन्तु उच्च घरानामे जन्मल फ्लोरेन्स नाइटिङ्गेल सेवाक मार्ग चुनलक। परिवार भितर विरोध होएतो भी १८४५ मे ओ अभावग्रस्त लोकनीसभक सेवा करैक व्रत लेलक। डिसेम्बर १८४४ मे ओ चिकित्सा सुविधाक सुधारैक लेल कार्यक्रम लावलक। पाछा रोम क प्रख्खर राजनेता सिडनी हर्बर्ट सँ उनकर मित्रता भेल।
सन्दर्भ सामग्रीसभ[सम्पादन करी]
- ↑ "Florence Nightingale", King's College London, अन्तिम पहुँच ३० नवम्बर २०१५।


text:
चमकी बोखार सं त्रस्त बिहार मे स्वास्थ्य सेवाक स्थिति पर जे बात राज्य सरकार गछलक अछि, से हैरान करत. सरकार उच्चतम न्यायालय कें स्पष्ट कहलक अछि जे राज्य मे चिकित्सकक भारी अभाव अछि. डॉक्टरक 57 प्रतिशत पोस्ट खाली चलि रहल अछि. सरकार द्वारा संचालित अस्पताल आ स्वास्थ्य केंद्र सब मे स्वीकृत क्षमता 19,155 अछि जखन कि मात्र 5,634 नर्स तैनात अछि.
सैकड़ो नेनाक हानि भेलाक बाद सरकारी व्यवस्था पर प्रश्न ठाढ भ' रहल छल. एहना मे अदालत सरकार सं स्पष्टीकरण मंगने छल. सरकार अदालत कें जनओलक अछि जे मुजफ्फरपुर मे कुल 824 केस सोझां आएल छल जाहि मे कुल 157 मृत्यु भेल अछि.
जरूर पढूः ‘चमकी बुखार’ सं एना बचाउ नेना कें
जरूर पढूः ‘चमकी बुखार’ सं एना बचाउ नेना कें
गौरतलब अछि जे सरकार दिस सं देल जानकारीक अनुसार मस्तिष्क ज्वर सं भेल मृत्युक 215 मामिला एहन अछि जाहि मे ई निजगुती नै भेल जे 24 नेना एही बेमारी सं गत भेल वा नै.
>> डॉक्टरक 57 प्रतिशत पोस्ट खाली
अदालत कें देल हलफनामा मे बिहार सरकार गछलक अछि जे राज्य मे डॉक्टर आ नर्स केर क्रमश: 57 आ 71 प्रतिशत पोस्ट खाली अछि. जाहिर अछि जे हेल्थ बेबस्था केर जे बेजाए हालति अछि तकर एक पक्ष डॉक्टरक कमी अछि.
एतय अस्पताल, उपकरण, दवाइ आदि विविध पक्ष कें स्पष्ट नै कएल गेल अछि. धरातल पर जे अवस्था अछि, तकरा एहि हलफनामा सं अकानल जा सकैत अछि.
एतय अस्पताल, उपकरण, दवाइ आदि विविध पक्ष कें स्पष्ट नै कएल गेल अछि. धरातल पर जे अवस्था अछि, तकरा एहि हलफनामा सं अकानल जा सकैत अछि.
Tags: News गाम-घर नेना-भुटका वायरल स्टोरी हालचाल


text:
नई दिल्ली । मंत्री सबहक उच्च अधिकार प्राप्त समूह (ईजीओएम) तेसर चरण मे 839 चैनल लेल एफएम रेडियो लाइसेंस क नीलामी क बाट साफ क देलक अछि। नीलामी प्रक्रिया एहि साल पूरा भ जाएत। एहि नीलामी क बाद दरभंगा समेत एक लाख स बेसी आबादी बला सबटा शहर एफएम रेडिया सेवा क दायरा मे आबि जाएत। फिलहाल मात्र 86टा शहर मे एफएम रेडियो स्टेशन अछि। वित्त मंत्री बजट भाषण मे कहने छलाह ले निजी एफएम रेडिया सेवा कए देश क 294टा शहर मे विस्तार कैल जाएत। अगिला वित्त वर्ष 2013-14 मे 839 एफएम रेडियो चैनल क नीलामी होएत।
वित्त मंत्री क एहि घोषणा क आलोक मे सूचना आ प्रसारण सचिव उदय कुमार वर्मा पत्रकार सब स कहला अछि जे ईजीओएम एफएम रेडियो क नीलामीलेल अनुरोध प्रस्ताव मे किछु बदलाव संग मंजूरी द देलक अछि। आब मंत्रालय एकर नीलामी क बारे मे दिशानिर्देश जारी करबा मे लागल अछि।
स्पेक्ट्रम नीलामी समेत अन्य मुद्दा पर विचार लेल वित्त मंत्री पी चिदंबरम क अध्यक्षता मे अधिकार प्राप्त समूह क बुधदिन बैसार भेल छल। वर्मा कहला जे एहि साल सबटा 839 रेडियो स्टेशन क नीलामी पूरा क लेल जाएत। ओ कहला जे एहि मंजूरी स देश मे 839टा नव रेडियो स्टेशन लागत आ एहि स सरकार कए 1,500 करोड़ टका क आय प्राप्त होएत। पहिल आ दोसर चरण क नीलामी स 31 मई 2011 तक सरकार कए एक मुश्त शुल्क, माइग्रेशन आ सालाना शुल्क समेत अन्य शुल्क स 1,733 करोड़ भेटल छल।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
कलकत्ता. मैथिली रंगमंच आ कलकत्ता केर सम्बन्ध रौद-छांह केर अछि. एहना मे केओ कलकतिया रंगमंच आ रंगकर्म कें कम क' नहि आंकय. ई बात मिथिला विकास परिषदक राष्ट्रीय अध्यक्ष अशोक झा परिषदक बैसार मे कहलनि. ओ जनओलनि जे किछु लोक कलकत्ता रंगमंच केर विषय मे अनाप बजै अछि. हुनका सभ कें नहि बिसरबाक चाही जे कलकत्ता एक सं एक रंगकर्मी, नाटककार ओ निर्देशक देलक अछि. मिथिला विकास परिषद् केर संगहि एतय कोकिल मंच सेहो समय-समय पर नाट्य मंचन करैत अछि. मिथिला विकास परिषद् द्वारा १९८३ सं धारावाहिक रूपें लगभग अढाइ दर्जन नाटकक मंचन भेल अछि. हम सभ एखनो नाटक करब त्यागने नहि छी. आगामी कार्यक्रम घोषणा हम शीघ्र करब.
ओ भारतीय भाषा परिषद् मे आयोजित मिथिला महोत्सव केर तेसर दिनक कार्यक्रम केर अंतिम तैयारीक समीक्षा लेल कार्यकर्ता केर बैसार मे बाजि रहल छलाह. हुनक वक्तव्य सं कलकत्ता केर नाट्य दर्शक केर आस एक बेर फेर जागल अछि.
ओ भारतीय भाषा परिषद् मे आयोजित मिथिला महोत्सव केर तेसर दिनक कार्यक्रम केर अंतिम तैयारीक समीक्षा लेल कार्यकर्ता केर बैसार मे बाजि रहल छलाह. हुनक वक्तव्य सं कलकत्ता केर नाट्य दर्शक केर आस एक बेर फेर जागल अछि.
(Report: मिथिमीडिया ब्यूरो)


text:
> 'मैथिली पाठकक उदासीनता सं त्रस्त'
दड़िभंगा. साहित्य अकादेमी द्वारा बाल साहित्य पुरस्कार सं सम्मानित एमएलएसएम कॉलेजक प्राध्यापक डॉ. मुरलीधर झा केर सम्मान मे सोमदिन (27 अगस्त, 2012) कें कालेज मे आयोजित कार्यक्रम मे अभिनंदन कयल गेल. कार्यक्रम मे लनामिविक कुलपति डॉ. एसपी सिंह कहलनि जे साहित्य अकादेमी द्वारा देल गेल सम्मान पूरा विवि केर सम्मान अछि. शिक्षक संघक अध्यक्ष डॉ. शाहिद हसन कुलपति डॉ. सिंह द्वारा विविक शिक्षक व छात्रक हित मे कयल जायवला काजक विस्तृत चर्चा कयलनि. डॉ. सुरेश्वर झा सहित शिक्षक संघक सचिव डॉ. विनोदानंद झा, डॉ.प्रेम मोहन मिश्र, डॉ. गणेश कांत झा, पवन कुमार मिश्र सेहो सभा कें संबोधित कयलनि. एहि अवसर पर डॉ. मुरलीधर झा कहलनि जे ई सम्मान समाज ओ साहित्यक सम्मान अछि. कार्यक्रमक अध्यक्षता प्रधानाचार्य डॉ. विद्यानाथ झा कयलनि.
ज्ञात हो जे साहित्य अकादेमी द्वारा प्रत्येक साल देल जाय वला बाल साहित्य पुरस्कार 2012 सालक लेल मुरलीधर झा कें मैथिली कथा संग्रह ' पिलपिलहा गाछ' कें देल जयबाक घोषणा भेल अछि. मुरलीधर झा पुरस्कार घोषणा कें पश्चात मिडिया सं अपन अभिव्यक्ति मे मैथिली पाठकक उदासीनता प्रकट कयने छलाह. ओ कहने छलाह जे मैथिली निरंतर आगाँ बढ़ैत रहत. मैथिली सं जुडल संस्था सभ कें आगू आबि मैथिली पाठकक उदासीनता दूर करबाक चाही.
पुरस्कार पर अपन प्रतिक्रिया व्यक्त करैत ओ कहलनि जे पंडित चन्द्र नाथ मिश्र 'अमर', डा. रामदेव झा, डा. भीम नाथ झा ओ डा.सुरेश्वर झा केर प्रेरणा ओ सहयोग सं ओ आइ एहि योग्य भेलाह अछि. चंदा झा ओ लालदासक रामायणक तुलनात्मक अध्ययन, भूकंप काव्य, हंत अयोध्या कांड व संग रचना आदि हिनक प्रकाशित कृति छनि. हुनक आगामी पोथी मैथिलीक आँगन मे, मैथिली उपन्यास ग्राम जीवन ओ संस्मरण अछि. वर्ष 1955 मे लहेरियासरायक कबिलपुर मे जनमल डा. झा केर स्कूली शिक्षा एम एल एकेडमी सं भेलनि. इंटर व स्नातक केर शिक्षा ओ महारानी कल्याणी कॉलेज सं ओ पीजी केर उपाधि मिथिला विश्वविद्यालय सं प्राप्त कयलनि. एखन ओ एम एल एस एम कॉलेजक मैथिली विभाग मे सहायक प्राध्यापकक पद पर कार्यरत छथि.
(Source)
दड़िभंगा. साहित्य अकादेमी द्वारा बाल साहित्य पुरस्कार सं सम्मानित एमएलएसएम कॉलेजक प्राध्यापक डॉ. मुरलीधर झा केर सम्मान मे सोमदिन (27 अगस्त, 2012) कें कालेज मे आयोजित कार्यक्रम मे अभिनंदन कयल गेल. कार्यक्रम मे लनामिविक कुलपति डॉ. एसपी सिंह कहलनि जे साहित्य अकादेमी द्वारा देल गेल सम्मान पूरा विवि केर सम्मान अछि. शिक्षक संघक अध्यक्ष डॉ. शाहिद हसन कुलपति डॉ. सिंह द्वारा विविक शिक्षक व छात्रक हित मे कयल जायवला काजक विस्तृत चर्चा कयलनि. डॉ. सुरेश्वर झा सहित शिक्षक संघक सचिव डॉ. विनोदानंद झा, डॉ.प्रेम मोहन मिश्र, डॉ. गणेश कांत झा, पवन कुमार मिश्र सेहो सभा कें संबोधित कयलनि. एहि अवसर पर डॉ. मुरलीधर झा कहलनि जे ई सम्मान समाज ओ साहित्यक सम्मान अछि. कार्यक्रमक अध्यक्षता प्रधानाचार्य डॉ. विद्यानाथ झा कयलनि.
ज्ञात हो जे साहित्य अकादेमी द्वारा प्रत्येक साल देल जाय वला बाल साहित्य पुरस्कार 2012 सालक लेल मुरलीधर झा कें मैथिली कथा संग्रह ' पिलपिलहा गाछ' कें देल जयबाक घोषणा भेल अछि. मुरलीधर झा पुरस्कार घोषणा कें पश्चात मिडिया सं अपन अभिव्यक्ति मे मैथिली पाठकक उदासीनता प्रकट कयने छलाह. ओ कहने छलाह जे मैथिली निरंतर आगाँ बढ़ैत रहत. मैथिली सं जुडल संस्था सभ कें आगू आबि मैथिली पाठकक उदासीनता दूर करबाक चाही.
पुरस्कार पर अपन प्रतिक्रिया व्यक्त करैत ओ कहलनि जे पंडित चन्द्र नाथ मिश्र 'अमर', डा. रामदेव झा, डा. भीम नाथ झा ओ डा.सुरेश्वर झा केर प्रेरणा ओ सहयोग सं ओ आइ एहि योग्य भेलाह अछि. चंदा झा ओ लालदासक रामायणक तुलनात्मक अध्ययन, भूकंप काव्य, हंत अयोध्या कांड व संग रचना आदि हिनक प्रकाशित कृति छनि. हुनक आगामी पोथी मैथिलीक आँगन मे, मैथिली उपन्यास ग्राम जीवन ओ संस्मरण अछि. वर्ष 1955 मे लहेरियासरायक कबिलपुर मे जनमल डा. झा केर स्कूली शिक्षा एम एल एकेडमी सं भेलनि. इंटर व स्नातक केर शिक्षा ओ महारानी कल्याणी कॉलेज सं ओ पीजी केर उपाधि मिथिला विश्वविद्यालय सं प्राप्त कयलनि. एखन ओ एम एल एस एम कॉलेजक मैथिली विभाग मे सहायक प्राध्यापकक पद पर कार्यरत छथि.
(Source)
Tags: हालचाल


text:
मधुबनी जिला के बिस्फी मे आईटीआई के जल्दीए खुलत. महाकवि विद्यापति केर बिस्फी गाम मे आईटीआई खोलय के घोषणा मुख्यमंत्री नीतीश कुमार जी कएने छलखिन्ह. अगर सभ किछ नीक रहल त 29 अक्तूबर के एकर उद्घाटन भs जाएत. एकर उद्घाटन मानव संसाधन विकास मंत्री हरि नारायण सिंह करताह. ओना उद्घाटन के मौका पर उप मुख्यमंत्री सुशील कुमार मोदी मौजूद रहताह. बिस्फी हमर गाम के बगल मे अछि आओर एहि ठाम आईटीआई खुलला सं इलाका केर विकास मे... जिला केर विकास मे एकटा नवका अध्याय जुटि जाएत.
नवका- पुरनका लेख सर्च करु...
बिस्फी मे आईटीआई
मधुबनी जिला के बिस्फी मे आईटीआई के जल्दीए खुलत. महाकवि विद्यापति केर बिस्फी गाम मे आईटीआई खोलय के घोषणा मुख्यमंत्री नीतीश कुमार जी कएने छलखिन्ह. अगर सभ किछ नीक रहल त 29 अक्तूबर के एकर उद्घाटन भs जाएत. एकर उद्घाटन मानव संसाधन विकास मंत्री हरि नारायण सिंह करताह. ओना उद्घाटन के मौका पर उप मुख्यमंत्री सुशील कुमार मोदी मौजूद रहताह. बिस्फी हमर गाम के बगल मे अछि आओर एहि ठाम आईटीआई खुलला सं इलाका केर विकास मे... जिला केर विकास मे एकटा नवका अध्याय जुटि जाएत.


text:
गुलाब
गुलाब एक बहुवर्षीय, झाड़ीदार, कांटेदार, पुष्पीय पौधा छी जाहिमे बहुत सुन्दर सुगन्धित फूल फुलैत अछि । एकर १०० सँ अधिक जातिसभ अछि । एकर अधिकांश फूलक प्रजाति एसियाली मूलक अछि । जबकि किछ जातिसभकें मूल प्रदेश युरोप, उत्तर अमेरिका तथा उत्तरी पश्चिमी अफ्रिका सेहो अछि । भारत सरकार १२ फरबरीकें 'गुलाब-दिवस' घोषित केनए अछि । गुलाबक फूल कोमलता आ सुन्दरताक लेल प्रसिद्ध अछि ।
खेती[सम्पादन करी]
ग्रामीण किसान गुलाबक खेती करि अपन आर्थिक व्यवस्थाकें सुदृढ़ करैत अछि ।[१]
चित्र दीर्घा[सम्पादन करी]
सन्दर्भ सामग्रीसभ[सम्पादन करी]
- ↑ Khan, Shabnam (२०१७-०७-२६), "Rose beauty benefits", India.com (अङ्ग्रेजीमे), अन्तिम पहुँच २०१८-०९-११।
बाह्य जडीसभ[सम्पादन करी]
- गुलाबक खेती (एग्रोपेडिया)
- खेती-किसानी: गुलाबक खेती


text:
मैथिली किस्सा : एक बेरक गप्प छै। गोनू झाक प्रतीक्षा करैत-करैत पंडिताइनक आंखि पाथर भ गेलनि आ ओहि पाथर भेल आंखिमें निन्द आब लग्लनि| पंडिताइन सोचैत रहलीह जे दुपहर राति भेलै मुदा आइ एखन धरि कतस छथि से नहि जानि। कहकि गेल छलाह जे आइ कोनो काज नहि अछि, तुरंन्त gonu jhagonu jha ke kahanigonu jha storiesmaithili khissamaithili kissemaithili storiesmaithili storystories in maithiliगोनू झा Read More
मैथिली किस्सा : गोनू झा बड़ गूढ़ लोक छलाह। एक बेरक गप्प छै। एक राति गोनू झा घर मे सुतल छलाह। निसभेर राति मे सहसा निन्न उचटि गेलनि। देखैत छथि जे चोरबा सभ सेन्ह काटि क्रमशः घरमे प्रवेश क रहल अछि। तत्क्षण किछु नहि फुरलनि त फोंफ कटैत पत्नीकेँ पाँजरमे gonu jhagonu jha ke kahanigonu jha storiesmaithili khissamaithili storiesmaithili storystories in maithiliगोनू झा Read More
मैथिली किस्सा : गोनू झा बड़ गूढ़ लोक छलाह। हुनका चीन्हब बड़ दुरूह काज छल। जिनगी पर्यन्त आ सभकेँ छकबिते रहलाह तेँ सम्पूर्णतामे ओ एक धूर्त पंडीजी रहथि से सभ मानैत रहनि आ ताही कारणे सभ हुनकासं साकाक्ष रहैत छल। के जानय, कखन कोन व्याजें कत छका बैसताह।
एक बेरक गप्प gonu jhagonu jha ke kahanigonu jha storiesmaithili khissamaithili storiesmaithili storystories in maithiliगोनू झा Read More
मैथिली किस्सा : जखन गोनू झा बृद्ध पिताक देहावसान भ गेलनि त गौंआँ लोकनिकें प्रसन्नता भेलनि जे एकटा दमगर भोज पारि लागत। सरझप्पीक बाद गौंआँ सभ गोनू झा क दलान पर जुमैत गेलाह आ हुनक पिताक महानताक बखान करैत वृषोरत्सर्ग श्राद्धक संग असिद्ध भोज करबाक सुझाब देब लगलथिन। बेर बेर gonu jhagonu jha ke kahanigonu jha storiesmaithili khissamaithili storiesmaithili storystories in maithiliगोनू झा Read More
गोनू झा रहथि दरबारी। अपन बुद्धि-विलाससं राजाकेँ प्रसन्न कयने रहैत छलाह आ पुरस्कार स्वरूप बेस धन - अर्जन क लैत छलाह। आ तेँ हुनका ओत चोरक खूब उपद्रव रहैत छल। एक बेर गोनू झा दुनू प्राणी घरमे सुतल छलाह। तखने चोरबा सभ सेन्ह काटि घरमे प्रवेश कयलक। देखलक जे एखन gonu jhagonu jha ke kahanigonu jha storiesmaithili storystories in maithiliगोनू झा Read More
मैथिली किस्सा - कमला नदीक कछेड़मे पड़ैत रहनि गोनू झाक खेत। एक बेर कमलामे भीषण बाढ़ी आयल। सभक फसिल जलमगन भेल जा रहल छल। गोनू झा के सेहो जजाति कमला महारानीक गर्भमे जा रहल छलनि। गोनू झा के एक दिन नदीक कातमे गेलाह आ कल जोडि प्रार्थना कयलनि जे जं gonu jhagonu jha ke kahanimaithili storiesstories in maithiliगोनू झामैथिली किस्सा Read More
मैथिली किस्सा : गोनू झा पर गामक लोक बड़ कन्हुआयल रहैत छलाह। हुनकर उन्नतिसं लोककेँ ईर्ष्या होइत छलनि। हुनका लोकनिक सम्मिलित प्रयाससं गोनू आ भोनू दुनु भाइमे झगड़ा भ गेल। मुदा एकटा महींस आ कम्मल बचि गेल जे बँटा नहि सकल। एहि पंचैतीसं गोनू बड़ दुखित रहैत छलाह।
महींसकें दिन भर gonu jhagonu jha storiesmaithili storiesगोनू झाबंटवाराभोनू झामैथिली कहानीमैथिली किस्सा Read More
मैथिली किस्सा: गोनू झा एकबेर बहुत दिनक बाद अपन जजमनिकासं घुरल आबैत छलाह। बाटमे हाट देखि ठमाकि गेलाह। माछक बाजार मे माछक अम्बार देखि मोन पनिया गेलनि। बटुआ टोलनि। भरल छलनि। जजमान कयनहुरहनि बेस बिदाइ। कराचुर एक मासक बिदाइ रहनि बटुआमे। चट अपन पसिन्नक रोहु माछ तौलबाक हेतुमलाहकेँ कहलनि। जीबैत gonu jhamaithili storiesगोनू झागोनू झाक माछनौआमैथिली कहानीमैथिली किस्सा Read More
मैथिली किस्सा : गोनू झाक एक बेर माल-जालक हाट गेलाह तथा ओत सं नीक बरद किनने अयलाह। पैसाक किल्लति रहिन तें एकटा किनलनि। गोनू झा सोचलनि जे पाइ होयत तं जोड़ा लगा लेब। एहि वर्ष ककरो संग भजैती क लेब। यैह सभ सोचैत गोनू झा गाम दिस आबि रहल छलाह। gonu jhamaithili storiesmaithili storyगोनू झामैथिली किस्सा Read More
मैथिली किस्सा : मिथिलामे माँ काली शक्तिक अवतार मानल जाइत छथि। गोनू झा हुनकहि उपासक छलाह। हुनक उपासना कयलाक बादहि ओ कोनो आन काज करैत छलाह। तेँ हुनका प्रत्येक काजमे सफलता भेटैत छलनि।
एक दिन गोनू झा निशचय कयलनि जे, जेना हो, माँ कालीक दर्शन कायल जाय। एहि लेल ओ निरन्तर gonu jhagonu jha storiesmaa kalimaithili storiesmaithili storystories in maithiliगोनू झा Read More


text:
पटना। गुजरल साल क उपलब्धि मे पथ निर्माण विभाग सिर्फ निर्माण क किलोमीटर नहि गिन रहल अछि, बल्कि ओहि स अलग आ आगू क क्रियाकलाप कए प्रमुखता स रखि रहल अछि। एहि क्रम मे ई-टेंडरिंग, सड़क क निर्माण क लेल बिहार राज्य पथ विकास निगम क गठन आ पटना मे भारतीय रोड कांग्रेस क प्लैटिनम जुबली सत्र क आयोजन क विशेष रूप स गिनल जा रहल अछि। गप अगर राज्य उच्च पथ क कएल जाए त 2009 एहि दृष्टिकोण स सेहो पथ निर्माण विभाग क लेल उपलब्धि भरल रहल। नवघोषित राज्य उच्च पथ मे स 820 किमी सड़क कए एशियन डेवलपमेंट बैंक क सहायता स दू लेन मे तब्दील करबाक लेल संवेदक क काज आवंटित करि देल गेल। किलोमीटर क रूप मे उपलब्धि देखल जाए त 2417.14 किमी सड़क क निर्माण भेल, जखन कि ठीक एहि स पहिने क वर्ष मे 1913.19 किमी सड़क क निर्माण कएल गेल छल।
2009 कए पथ निर्माण विभाग कई टा महत्वपूर्ण परियोजना क सैद्धांतिक सहमति क लल सेहो याद करि रहल अछि। पटना-गया-बोधगया आ गया-राजगीर-बिहारशरीफ सड़क कए जापान बैंक ऑफ इंटरनेशनल कारपोरेशन क वित्तीय सहायता स फोर लेन मे उन्नयन करबाक लेल सैद्धांतिक सहमति भेटल। महात्मा गांधी सेतु क मरम्मत क लेल सेहो केंद्र स सहमति भेटल।
पुल सेक्टर मे सेहो 2009 मे काफी उपलब्धि रहल। बिहार राज्य पुल निर्माण निगम एहि वर्ष मे 259 टा पुल क निर्माण करउलक। एहि वर्ष मे कटौंझा पुल (सीतामढ़ी), डुब्बाघाट पुल (सीतामढ़ी), झौआघाट पुल (कटिहार), लाभा पुल (कटिहार), कंकड़बाग फ्लाईओवर, वीर कुंवर सिंह सेतु (आरा) पुल कए शुरू कएल गेल। एहि वर्ष मे निगम क टर्नओवर 768 करोड़ टका भ गेल, जखन कि पिछला साल एकर टर्नओवर 417.48 करोड़ टका छल।


text:
आबू मैथिलीमे TDS के 194c सेक्शन बुझैत छी, जेना के टीडीएस काटि सकैत अछि की लिमिट छै कतेक दर छै आदि
1) आयकर अधिनियम, 1961 के धारा 194C के अन्तर्गत कर कटौती करबाक जिम्मेदारी किनकर रहैत छन्हि?
- केंद्र सरकार अथवा कोनो राज्य सरकार अथवा
- कोनो स्थानीय प्राधिकरण अथवा
- कोनों केंद्रीय, राज्य अथवा प्रांतीय अधिनियमक द्वारा अथवा ओकर तहत स्थापित कोनों निगम; अथवा
- कोनो कम्पनी अथवा
- कोनो सहकारी संस्था अथवा
- कोनों प्राधिकारी, जे भारतमे कोनो कानूनक द्वारा अथवा ओकर तहत गठित छै, जे या त आवासके आवश्यकता सं निपटय आ ओकरा पूरा करयके उद्देश्य सं या शहरक, कस्बा आ गामक क योजना, विकास अथवा सुधार कें उद्देश्य सं, या दूनू कें लेल संलग्न छै; अथवा
- सोसाइटी पंजीकरण अधिनियम, 1860 के तहत अथवा भारतके कोनों भागमे लागू ओय अधिनियमके अनुरूप कोनो कानूनके तहत पंजीकृत कोनो समाज; अथवा
- कोनो ट्रस्ट अथवा
- कोनों केंद्रीय, राज्य अथवा प्रांतीय अधिनियमक द्वारा अथवा ओकर तहत स्थापित अथवा निगमित कोनो विश्वविद्यालय आओर विश्वविद्यालय अनुदान आयोग अधिनियम, 1956 के अनुसार विश्वविद्यालय घोषित संस्था; अथवा
- कोनो विदेशी राज्यक कोनो सरकार अथवा कोनो विदेशी उद्यम अथवा भारत सं बाहर स्थापित कोनो संघ अथवा निकाय; अथवा
- कोनो फर्म अथवा
- इंडिविजुअल (Individual) अथवा हिन्दू संयुक्त परिवार अथवा व्यक्तियक के संघ अथवा व्यक्तियक के निकाय के व्यापार सँ खरीद-बिक्री सँ टर्न-ओवर 1 करोड़ सँ बेसी अछि अथवा प्रोफेसनल काज सँ 50 लाख सं बेसी टर्नओवर होयत छै तं टीडीएस कांट्रेक्टरके काटयके चाही।
कखनि कर कटौती नहि कएल जा सकैत अछि?
- कोनो अनुबंधक अनुसार जमा कयल गेल अथवा भुगतान कयल गेल कोनो राशि, जे ₹ 30,000 सँ बेसि नहि होयत छै; आ कर बिंदु ₹ 30,000 के सीमा व्यक्तिगत अनुबंध पर अछि।
- ओतय वित्तीय वर्षमे जमा अथवा भुगतान कयल गेल अथवा जमा अथवा भुगतान करबाक संभावना ₹ 1,00,000 सं बेसि नहि होयत छै।
- माल ढुलाई, किराया पर लेनाय अथवा पट्टा पर देबाक समय कोनो निवासी ठेकेदारक राशिक देल जायत छै अथवा देबाक छै। (एतय-बाद मे परिवहन संचालक कें रूप मे संदर्भित कयल जायत)
- ऐहन संचालक भुगतानकर्ताके अपन स्थायी खाता नंबर (PAN) उपलब्ध करबैत छै।
- जाहि ठाम एहन ठेकेदारक लग पछिला वर्षमे कखनो 10 अथवा ओहि सँ कम माल ढुलाईक (गाड़ी) मालिक छै अथवा एहन राशिक भुगतान करय वला अथवा क्रेडिट करय वाला व्यक्तिक अपन पैनके संग अहि बातके घोषणापत्र उपलब्ध करबैत छै।
- टैक्सपॉइंट : भुगतानक राशि 1,00,000/- रुपया सँ बेसी भ' गेलाक बादो अहि कर कटौती करबाक आवश्यकता नहि छै।
कोन तरहक काजक अनुबंध (Contract) धारा 194C के अन्तर्गत अबैत अछि?
- विज्ञापन;
- ब्रोडकास्टिंग अथवा टेलीकास्टिंग अथवा अहि लेल प्रोडक्शन सेहो शामिल अछि;
- रेलवेके छोड़ि कोनो आन परिवहन साधन सँ माल अथवा यात्रीक परिवहन;
- खानपान (catering)
- ऐहन ग्राहक अथवा ओकर सहयोगी सँ खरीदल गेल सामग्रीके उपयोग करैत कोनो ग्राहकके आवश्यकता अथवा विनिर्देशके अनुसार कोनो उत्पादक निर्माण अथवा आपूर्ति केनाइ, एहन ग्राहकके सम्बन्धमे समान रूप सँ राखल गेल व्यक्ति भेनाई जेना की निर्धारित व्यक्तिके सम्बन्धमे राखल गेल व्यक्ति छै u/s 40A( 2)(ख), मुदा ऐहन ग्राहक या ऐहन ग्राहकके सहयोगीके छोड़ि कोनो व्यक्ति सं खरीदल गेल सामग्रीके उपयोग करैत कोनो ग्राहकक आवश्यकता अथवा विनिर्देशके अनुसार कोनो उत्पादके निर्माण अथवा आपूर्ति शामिल नहि छै.
- Where any sum is paid or credited for carrying out any work mentioned in (e), tax shall be deducted at source:
- (i) on the invoice value excluding the value of material, if such value is mentioned separately in the invoice; or
- (ii) on the whole of the invoice value, if the value of material is not mentioned separately in the invoice.
धारा 194C मे टीडीएस काटयके की दर छै?
- जँ इंडिविजुअल अथवा हिन्दू संयुक्त परिवार (HUF) के भुगतान अथवा जमा करैत छी तँ टीडीएस काटयके दर 1% छै (14.05.2020 सँ 31.03.2021 तक covid के कारण दर 0.75 कयल गेल छल)
- इंडिविजुअल अथवा हिन्दू संयुक्त परिवार (HUF) के छोड़ि आन सभ लेल भुगतान अथवा जमा करैत छी तँ टीडीएस काटयके दर 2% छै (14.05.2020 सँ 31.03.2021 तक covid के कारण दर 1.50% कयल गेल छल)
- धारा 206AA के प्रावधानक अनुसार बिना PAN वलाके कर कटौती दर 20% अछि।


text:
भारतमें मिथिला राज्यक आन्दोलन तेज
स्पष्ट अछि जे भारतीय गणराज्यमें मिथिलाकेँ राज्यक दर्जा देबाक माँग स्वतंत्रता वर्ष यानि १९४७ ई. सँ पूर्वहिसँ कैल जा रहल अछि। पूर्वमें बौद्धिक आन्दोलन शान्तिपूर्ण प्रकृतिक आ दस्तावेजीरूप में बेसी भेल अछि। आन्दोलनमें उग्रताक नाम पर मिथिलाकेँ दू भागमें बँटल रहबाक नैतिक विरोध करैत कोनो समय नेपाल-भारत सीमा पाया तोडूबाक आन्दोलन कैल गेल, तहिना प्रधानमंत्री नेहरुकेँ घेरावके उद्देश्यसँ दर्जनों कार्यकर्ता कलकत्ता मार्च करबाक क्रममें आसनसोलमें गिरफ्तार सेहो कैल गेल। तथापि अलग राज्य के मुद्दापर उग्र आ आमजन समर्थित आन्दोलनक कोनो पूर्व प्रकरण नहि भेटैत अछि।
भारतमें राज्य निर्माणक अवधारणा:
अंग्रेजी उपनिवेशी भारतमें सक्रिय एकमात्र राजनीतिक दल भारतीय राष्ट्रीय काँग्रेस १९२० में निर्णय केने छल जे राज्यक संरचना भाषायी आधारपर होयत। तर्क छलैक - सहज प्रशासन आ जाति तथा धर्मके आधार पर बढि रहल पहिचानक विवादमें न्युनता लेल भाषिक पहिचान उचित होयत। यैह राजनीतिक लक्ष्यके संग राजनीतिक दल आगू बढल छल। एहि दलक प्रान्तीय समितिक गठन सेहो १९२० सँ यैह आधार पर कैल गेल। १९२७ में काँग्रेस पुन: अपन प्रतिबद्धताकेँ घोषणा भाषायी आधारपर राज्यक गठन करबाक बात कतेको बेर दोहरेलक। यैह पुनरावृत्ति १९४५-४६ के चुनावी घोषणा-पत्रमें सेहो देल गेल। लेकिन स्वतंत्रताक तुरन्त बाद काँग्रेस दुविधामें पडि गेल जे मात्र भाषाक आधारपर राज्यक गठन देशमें राष्ट्रीय एकताक हितमें नहि होयत। १७ जुन, १९४८ केँ संविधान सभाध्यक्ष डा. राजेन्द्र प्रसाद द्वारा गठित भाषायी प्रान्तीय आयोग अर्थात् डार आयोग (Linguistic Provinces Commission - aka - Dar Commission) द्वारा देल रिपोर्ट अनुरूप "the formation of provinces on exclusively or even mainly linguistic considerations is not in the larger interests of the Indian nation". कहि भाषायी आधार पर राज्यक गठनकेँ भारत राष्ट्रकेँ हितमें नहि कहि नकारल गेल। भौगोलिक अखण्डता, आर्थिक आत्म-निर्भरता आ प्रशासन संचालनक सहजताके आधार पर राज्यक गठन लेल मद्रास, बम्बइ, केन्द्रीय प्रान्त आ बरार केँ मुख्यरूपमें बनाओल जयबाक सिफारिश कैल गेल। एहि सिफारिश पर अध्ययन लेल 'जेवीपी समिति' (जवाहरलाल नेहरु, सरदार वल्लभभाई पटेल व तत्कालीन काँग्रेस अध्यक्ष पट्टाभी सितारमय्या के संयुक्त समिति) जयपुरक काँग्रेस अधिवेशन द्वारा बनल। १ अप्रील, १९४९ केँ एहि समिति द्वारा ओहि परिस्थितिमें नव प्रान्तक गठन लेल अनुकूलता नहि रहबाक निर्णय देल गेल, लकिन संगहि जनभावना यदि एहि तरहक माँग राखत तऽ प्रजातंत्र के रक्षा हेतु किछु निश्चित सीमामें रहैत भारत लेल समग्र हितकेँ ध्यान में रखैत नव राज्य गठन करबाक बात मानय जायत सेहो कहल गेल।
भीम राव अम्बेदकर एक ज्ञापनपत्र १४ अक्टुबर, १९४८ केँ डार आयोगकेँ देलाह जाहिमें भाषाक आधारपर राज्यक गठन करबाक आ विशेषरूपसँ मराठी-बहुल महराष्ट्र राज्य बम्बइ राजधानी सहित बनेबाक माँग रखलनि। राष्ट्रीय एकता लेल हुनकर सुझाव छलन्हि जे केन्द्र व राज्य दुनू के राजकाजक भाषा एकहि हेबाक चाही। तहिना के इम मुन्शी, गुजराती नेता अम्बेदकरक प्रस्तावकेँ विरोध केलैन - जे एकहि राज्यमें विभिन्न भाषा संग कोनो एकहि भाषाभाषीक राजनीतिक लक्ष्यके पोषणसँ विभेदकारी होयत जेकर समाधान संभव नहि होयत। पुन: १९५२ में तेलगु बाहुल्य क्षेत्रकेँ मद्राससँ पृथक राज्य बनेबाक माँग संग आमरण अनशन केनिहार पोट्टि श्रीरामुलु जिनक मृत्यु १६ दिसम्बर, १९५२ केँ भऽ गेल, परिणामस्वरूप १९५३ में आँध्रा राज्यक स्थापना १९५३ में भेल। आ, एकर प्रभाव-प्रतिक्रिया समस्त राष्ट्रपर भाषायी आधारपर राज्य बनेबाक माँग तेज भऽ गेल। अन्तत: सर्वोच्च अदालतकेर पूर्व जज फजल अली केर अध्यक्षतामें राज्य पुनर्गठन आयोग बनायल गेल। ई आयोग ३० सेप्टेम्बर १९५५ में अपन रिपोर्ट देलक जाहि अनुरूपे “Factors Bearing on Reorganization” अन्तर्गत स्पष्ट कहल गेल जे “it is neither possible nor desirable to reorganise States on the basis of the single test of either language or culture, but that a balanced approach to the whole problem is necessary in the interest of our national unity.“ राष्ट्रीय एकता लेल कोनो एकल भाषा या संस्कृतिक आधारपर राज्यक गठन नहि तऽ संभव अछि नहिये वाँछणीय। यैह आयोगक रिपोर्टके आधार मानि The States Reorganisation Act of 1956 बनाओल गेल, हलाँकि एहिमें आयोगक किछुए सुझाव समेटल जा सकल।
आयोगक अन्य सुझावमें किछु महत्त्वपूर्ण पाँति जे एहि ठाम उल्लेख योग्य बुझैछ:
“We do not regard the linguistic principle as the sole criterion for territorial readjustments, particularly in the areas where the majority commanded by a language group is only marginal”. यैह ओ पाँति मानल जा सकैत अछि जेकर बीज अमैथिल विद्वान् राजनीतिपूर्वक मैथिली विरुद्ध पहिने रोपि चुकल छलाह जेकर खुलाशा डा. अमरनाथ झा द्वारा कैल गेल अछि। मैथिलीकेँ षड्यन्त्रपूर्वक विद्वान् केर भाषा मनबाक, खने हिन्दीक उपभाषा मनबाक, खने मैथिल विद्वान् विद्यापति आ मिथिलाक्षरकेँ बंगालीक रूप मनबाक आदि कतेको षड्यन्त्र कैल गेल।
“We are generally in agreement with this view, but in our opinion, the mere fact that a certain language group has a substantial majority in a certain area should not be the sole deciding factor”. एहि पाँति सँ फेर भारतीयताक विरुद्ध मानू पूर्वाग्रही सोच झलैक रहल अछि, हर क्षेत्रमें एक विशिष्ट भाषा आ संस्कृति रहितो शुरुए सऽ एक परिकल्पना जे मेजरिटी आ माइनारिटी के अलग-अलग भाषारूपी राजनीतिक विभेद जानि-बुझि थोपल गेल बुझैछ।
“It should be mentioned that, owing to my long connection with Bihar, I refrained from taking any part in investigating and deciding the territorial disputes between Bihar and West Bengal, and Bihar and Orissa – S.R.C Chairman, Hon. S. Fazl Ali. एहि पाँति सँ बिहार-बंगाल, बिहार-उडीसा सीमापर टिप्पणी अछि जे आयोग अध्यक्ष अपन अनुभवक आधारकेँ सर्वोपरि मानि अनुसंधानसँ बचबाक बात केने छथि।
मिथिला कतहु सँ एहि चर्चामें नहि पडल अछि। एकर मूल कारण आर जे किछु हो, लेकिन प्रोफेसर अलख निरंजन सिंह आ प्रोफेसर प्रभाकर सिंह द्वारा प्रस्तुत शोध पत्र: Finding Mithila Between India's Centre And Periphery में उद्धृत एक निष्कर्स जे निम्न अछि एहि सँ पूर्ण सहमति आम राय बनैछ:
Sadly Dr. Lakshamn Jha and other leaders of this movement failed to connect the cause of a separate Mithila State with its entire population. Clearly, the language based call for a separate Mithila state did not stand the test of the caste-based pluralism that the region enjoys. Very clearly the Dalit and other communities that have been victim of the age old Hindu orthodoxy and ossified Brahminism distanced themselves from such Maithil identification. But, as discussed in what follows, the failure of the movement did harm the region in some ways. The article connects
Bihar’s present day flood-led destruction and the subsequent migration of people to the industrialised States of the country to the failure of Maithil movement. Thus, instead of seeking to ignite the movement on the urges of Sanskritic-Brahminical elitism, the Maithil leaders should have generated a socialist-linguist movement as the grass-root
level in favour of legitimacy.
उपरोक्त निष्कर्समें स्पष्ट कैल गेल अछि आन्दोलनकेँ आमजनतक पहुँचयसँ रोकल गेल, आन्तरिक वा बाह्य जाहि कारणसँ किऐक नहि हो... मार्गदर्शन सेहो समुचित अछि जे यथार्थक धरातलसँ जोडि जाहि जातीय विविधताक संस्कृति वास्तवमें मिथिला रहल तेकर असलियतकेँ आत्मसात् करैत राज्यक माँग सँ सर्वसाधारणकेँ जोडब आवश्यक अछि। मिथिलामें एखन धरि सामाजिक संगठन, बुद्धिजीवी संगठन या कोनो संघर्ष समिति यथार्थक धरातल सँ एहि मुद्दाकेँ मिथिला क्षेत्रक तथाकथित सीमा धरि नहि जोडि सकल अछि। नहिये एहि दिशामें कोनो राजनीतिक दल द्वारा कहियो कोनो प्रयास भेल - नहिये कोनो एहेन सांस्कृतिक क्षेत्रीय एकता लोक-जुडावकेर द्योतक लोक संस्कृति, पर्व वा परंपरा द्वारा मिथिलाक सांस्कृतिक अखण्डताकेँ कायम राखल जा सकल। सकारात्मक पहल सेहो कोनो तेहेन नहि भऽ सकल जाहि के कारण गंगा उत्तर वा दक्खिन कोनो तरहक आपसी जुडाव के विशालता बनैत।
वर्तमान सुगबुगाहट आ मिथिला राज्यक माँग लेकिन फेर तीव्र भेल जा रहल अछि। एक बेर पूर्वहिके भाँति आँध्र समान तेलंगानाक गठनके बात मिथिला सहित अनेको छोट राज्यक माँगकेँ तीव्रता प्रदान केलक अछि आ फेर दोसर बेर राज्य पुनर्गठन आयोग के स्थापनाक माँग करैत संबोधन करबाक माँग राजनीतिक परिवेशमें उठय लागल अछि। एम्हर पुरान आ नव संस्था सभ आपसी एकता करैतो राज्यक संघर्षकेँ जन-सरोकारक विषय बनाबय लेल व्यग्र देखाइत अछि। सभ सऽ मुख्य दू बात जे परिवर्तन देखय में आयल अछि - मिथिला क्षेत्र के विशालता पर कैल जा रहल अभियानकेँ आम लोक सकारात्मक रूपमें ग्रहण करय लागल अछि आ राज्य केर आवश्यकता उपेक्षा विरुद्ध स्वराज्यक स्थापना थीक सेहो बुझय लागल अछि। संगहि आब संघर्षक क्षेत्रमें नहि केवल विद्वत् बुढ-पुरान लोक टा छथि, वरन् युवा-शक्तिमें अपन संवैधानिक अधिकार प्रति जागृति सेहो प्रसार होवय लागल अछि। लिपि, भाषा, साहित्य, संस्कृति सभ किछु विलोपान्मुख होइत देखि आब राज्यक चिन्ता आम बनब स्वाभाविके छैक। तहिना जाति-पातिमें तोडब आ वोट-बैंक राजनीति टा करब नहि कि असलियतके विकास आनब, एहि सभ सँ पीडा आमजनकेँ होयब सेहो स्पष्ट अछि। स्वराज्य लेल जनयुद्ध तखनहि होइछ जखन ई देखार भऽ जाइछ जे वर्तमान प्रशासन-व्यवस्थापन कथमपि उपेक्षा दूर नहि करत, उलटा विभिन्न तरहक राजनीतिक खेलसँ क्षेत्रीय विशिष्टताके नाश करत। मिथिला राज्यक औचित्य आब जन-सरोकारके रूपमें परिणत भेल जा रहल अछि।


text:
कलकत्ता. मैथिल यूथ परिषद् अपन शाखा कोलकाता मे स्थापित कयलक अछि. बहुत कम समय मे क्रियाकलाप सं चर्चा में आयल आ दिल्ली सं दड़िभंगा धरि पसरल जा रहल उत्साही युवा लोकनिक संगठन मैथिल यूथ परिषद् एक डेग आओर बढबैत एतय अपन शाखा बैसओलक अछि. एहि क्रम मे विगत शनिदिन मध्य कोलकाता मे एक गोष्ठी आयोजित कयल गेल छल. व्यापक विमर्श केर बाद केन्द्रीय कमेटी केर निर्देश पर अरविन्द कुमार झा कें महानगर केर कार्यभार देल गेल. रविदिन बेलूर मे परिषद् प्रसार उद्देश्य सं गेल छल आ स्थानीय मिथिला भवन मे विचार-विमर्श आ गोष्ठी भेल. अरविन्द कुमार झा परिषद् दिस सं मिशन आ विजन पर इजोत देलनि. (Report/Photo: मिथिमीडिया ब्यूरो)
Tags: हालचाल


text:
बिहार मे आई-काल्हि चुनाव प्रक्रिया चलि रहल अछि. विधानसभा के 243 सीट के लेल होए वाला 6 चरण के चुनाव मे सं चारि चरण पूरा भ चुकल अछि. कुल 182 सीट पर वोट पड़ि चुकल अछि. सिर्फ 61 सीट बाकी अछि.
सत्ताधारी जेडीयू-बीजेपी एहि बेर फेर मिलि क लड़ि रहल अछि आओर एक बेर फेर सं सरकार बनाबए के उम्मीद करि रहल अछि. मुख्यमंत्री नीतीश कुमार जी आओर हुनकर सहयोगी बीजेपी अपन पूरा जोर लगा देने अछि.
विपक्षी पार्टी आरजेडी आओर एलजेपी के कोशिश मौजूदा सरकार सं कुर्सी छीनए के अछि. लालू प्रसाद यादव जी आओर राम विलास पासवान जी साल भर पहिनहिं सं दिन-राति एक कएने छथिन्ह. सत्ता पलट के लेल हर संभव कोशिश क रहल छथिन्ह.
राज्य मे सभ सं बेसि प्रचार कोनो दल सं भ रहल अछि त ओ अछि कांग्रेस. कांग्रेस एहि बेर राज्य केर सभ सीट पर अपन उम्मीदवार ठाड़ कएने अछि. राहुल गांधी सं लsक पार्टी के तमाम बड़का नेता प्रचार अभियान मे लागल छथिन्ह.
कांग्रेस बिहार पर 45 साल राज करला के बाद लालू-राबड़ी सरकार मे सहयोगी रहल. आओर पिछला पांच साल नीतीश जी के रहल. एहन ने कांग्रेस के अपन कैडर एक तरह सं खत्म भ गेल अछि. पार्टी के कोशिश अपन पुरनका कैडर के फेर सं ठाड़ करय के अछि.
कांग्रेस के कोशिश इहो अछि जे पिछला चुनाव मे मिलल दसटा सीट सं अगर दोगुनो सीट मिल जाएत अछि त पार्टी के लेल बड़का कामयाबी रहत आओर आगां के चुनाव के लेल नीक रहत.
एहि के लेल पार्टी बिहार के सभ समीकरण ध्यान मे राखि टिकट बांटने अछि. मुदा एकर नुकसान नीतीश जी सं बेसि लालू जीके आओर बीजेपी के उठाबय पड़तन्हि.
सभ पार्टी आब अपन-अपन आकलन मे जुटि गेल अछि. जोड़-तोड़ के गणित पर ध्यान लगौने छथिन्ह. नेता जी सभ सर्वे...अखबारी...न्यूज चैनल के रिपोर्टक विवेचना करि रहल छथिन्ह.
मुदा अहां एक चीज एहि चुनाव मे गौर करलौं कि नहि? एहि बेर मीडिया...सोशल नेटवर्किंग साइट पर शुरूए सं नीतीश जीके एक तरह सं विजेता घोषित करि देल गेल अछि.
सभ ठाम लोक एक दोसरा सं गप करैत कहय छथिन्ह विकास के लेल नीतीश जी फेर आबि रहल छथिन्ह. बिहार के लेल हुनकर अनाए नीक रहत. मुदा कि ई एतेक आसान अछि?
जतेक मतदाता छथिन्ह ओहि मे सं करीब 50-55% वोट गिराबय जाए छथिन्ह. वोट नहि देबय वाला 45-50% लोक मे ओ लोक शामिल छथिन्ह जे विकास के गप करय छथिन्ह.
वोट नहि देबय वाला लोक मे ओहन लोक बेसि छथिन्ह जे बिहार सं बाहर बैसि विकास के बात करि सोशल नेटवर्किंग साइट पर भविष्यवाणी करय छथिन्ह. मतदाता के मन के बात जानय के दंभ भरय छथिन्ह.
मुदा कहिओ ई जानय के कोशिश करलहुं... जे वोट डालय वाला 50-55% लोक के मोन मे की बात चलैत अछि...ओ की चाहय छथिन्ह? कि हुनका लेल विकासक पैमाना सिर्फ सड़क...बिजली आओर गाम -घर मे साइकिल चलाबैत बुच्ची सभ अछि?
महंगाई...रोजगार के लेल लोक के पलायन... उद्योग-धंधा... हर काम-काज के लेल रिश्वत... भ्रष्टाचार... स्थानीय समस्या... नक्सल समस्या... बटाईदारी... सिंचाई केर समस्या जकां दोसर मामला के कोनो जिक्र नहि भ रहल अछि.
वोट देबय वाला गरीब-गुरबा के बात नहि भ रहल अछि. ईवीएम सं पहिने हिनकर सभक वोट पर बेसिs क कब्जा भ जाए छल. मुदा आब ओ शांति सं बिना किछ कहने अपन वोट डालय छथिन्ह...आओर हिनका सभक लेल विकास सं पैघ मुद्दा रोजी-रोटी छैनि.
बिहार सं बाहर बैसि... टाउन मे रहि... एक दू गाम जा अहां केतबो किछ कहिओ मतदाता के मन के थाह लेनाए आसान नहि अछि. एकर पता अहां के 24 के बादहिं पता चलत.
एनडीए के शासन काल मे इंडिया शाइनिंग... भारत उदय याद अछि कि नहि? आंध्र प्रदेश मे मुख्यमंत्री रहल चन्द्रबाबू नायडू के सेहो नहि भूलल होए अहां सभ. सभ मीडिया हुनका फेर जीतौने छल. मुदा हुनकर कहिं पता नहि चलल.
ई जरूर अछि जे अखन बिहार के जे हाल अछि ओहन मे राज्य के नीतीश कुमार जीक जरूरत अछि. अखन हिनकर कोनो विकल्प नहि देखा रहल अछि. मुदा मतदाता त मतदाता होएत अछि. आब देखिऔ किनका सिर पर ताज राखय छथिन्ह. नीतीश जी के मौका दैत छथिन्ह आ सबक सीखाबय छथिन्ह.


text:
फिल्मफेयर उत्कृष्ट नव महिला कलाकारक लेल पुरस्कार
फिल्मफेयर उत्कृष्ट नव महिला कलाकारक लेल पुरस्कार फिल्मफेयरद्वारा वार्षिक रूपमे प्रदान कएल जाइत अछि । हिन्दी चलचित्रमे नव महिला कलाकारद्वारा उत्कृष्ट अभिनयके ई पुरस्कारद्वारा सम्मानित कएल जाइत अछि ।
सन् १९८९ मे ई पुरस्कारक नाम फिल्मफेयर लक्स न्यु फेस अफ द इअर पुरस्कार कहि राखल गेल । तबुके सन् १९९५ मे उत्कृष्ट नव महिला कलाकारक रूपमे विशेष पुरस्कार देल गेल । सन् १९९९ मे ई पुरस्कार प्रीति जिन्टाके देला बाद एकर नाम परिवर्तन करि फिल्मफेयर उत्कृष्ट नव महिला कलाकारक लेल पुरस्कार राखल गेल । पहिल बेर से शीर्षक जित्नेहार महिला कलाकार नन्दिता दास भेल । अन्तिम बेर ई शिर्षक भूमि पेडनेकर जितिलखिन ।[१]
विजेतासभक सूची[सम्पादन करी]
सन्दर्भ सामग्रीसभ[सम्पादन करी]
- ↑ "60th Britannia Filmfare Awards 2014: Complete list of winners", फरबरी १, २०१५, अन्तिम पहुँच १ फरबरी २०१५।


text:
मीडिया कप पर नेशनल मीडिया के कब्जा
पहिल मीडिया कप पर नेशनल मीडिया के कब्जा भ गेल. मीडिया कप क्रिकेट के फाइलन में नेशनल टीवी चैनल के टीम हिन्दुस्तान पेपर के टीम के 41 रन सं हरा देलक. ललित नारायण मिथिला विश्वविद्यालय मैदान में भेल एहि प्रतियोगिता के फाइलन में टॉस जीत कए नेशनल मीडिया के खिलाड़ी पहिने बल्लेबाजी करैत 20 ओवर में 138 रन बनौलाह. एहि में जी न्यूज के आलोक पूंज आओर न्यूज 24 के मणिशंकर 26- 26 रन बनौलाह. आजतक के प्रहलाद कुमार कीलू 18 रन ठोकलाह . जवाब में हिन्दुस्तान पेपर के सभ खिलाड़ी पूरा 20 ओवर तक पिच पर नहिं टिक सकला...आओर सिर्फ 97 रन बना सकलाह. डॉ संजय लाला 28 रन बनौलाह. 5 विकेट लेबय वाला प्रकाश झा के मैन ऑफ द मैच के खिताब देल गेल. खिलाड़ी सभ के पुरस्कार ललित नारायण मिथिला विश्वविद्यालय के वीसी श्री मिश्री लाल ठाकुर वितरित कएलथिन्ह. प्रतियोगिता के खत्म भेलाह के बाद गंगा एक्जक्यूटिव क्लब में रंगारंग कार्यक्रम के आयोजन सेहो कएल गेल. एहि मीडिया कप में भाग लय वाला सभ खिलाड़ि शामिल भेलाह. देर राति तक गीत नाद के कार्यक्रम चलैत रहल. मुदा गायक के संग-संग पत्रकार लोकनि सेहो गाना गाबि अपन प्रतिभा सं लोक के अवगत करैलथिन्ह


text:
गोनूक कबुला
गोनू रहथि विद्वान लोक । ओ कखनो अंधविश्वास आ कि देवता-पितरक कबुला-पाती मे विश्वास नहि राखथि आ तें जन-सामान्य जकाँ देवता-पितर कें कोनो वस्तु आ कि नीक उपजा-बाड़ीक लेल कबुला-पाती नहि करथि । गाम मे लोक कहनि जे अहाँ के देवता-पितर पर विश्वासे नहि अछि । परन्तु हुनक कहब रहनि जे समय पर वारिश हौक आ समयानुसार धान आदि रोपल जाय, तँ नीक धान हेबे करतैक आ ताहि लेल कबुला-पातीक की प्रयोजन? तथापि एकबेर सभ कियो हुनक पाँछा पड़ि गेल जे अहूँ कबुला करियौ जे अहाँ के एतेक ने एतेक धान होयत तँ अहाँ देवता कें किछु ने किछु चढ़ेबनि । गोनू हारि कें गौंआ सभक समक्ष कबुआ केलनि जे हे देवता जँ हमरा नीक उपजा-बाड़ी होयत तँ हम अहाँ के ‘किछ” चढ़ा देब । संयोग सँ एहि बेर नीक वरषा भेलैक आ गोनू कें नीक जकाँ धान भेलनि । आब गौंआ सभ हुनका पाछाँ पड़ि गेल जे अहाँ कबुला पूरा करियौक ।
आब गोनू के फुरेबे ने करनि जे की कयल जाय । कोन वस्तु देवता के चढ़ाओल जाय । चूँकि ओ वस्तुक नाम नियत नहि केने रहथि तें हुनका लोक तरह-तरह के सलाह दैन । कियो कहनि जे पाई चढ़ाऊ, कियो कहनि जे छागर छढ़ाऊ तँ कियो किछु आन वस्तु चढ़ेबाक लेल कहनि । गोनू लाख सोचथि ‘किछ’ भेटबे ने करनि जे ओ देवता कें गछने रहथि । एही तारतम्य मे कतेको मास बीति गेल । यद्यपि गोनू निश्चिंत रहथि तथापि गौंआ सभ कहाँ मानय वला छल । ओ सभ सभ जखन-तखन गोनू के कबुला पूरा करबाक लेल टोकि दैन ।
गोनू एक दिन घुमैत-फिरैत दया बाबूक ओहिठाम गेलाह । हुनका देखितहि दया बाबू आव-भगत केलखिन आ जोर सँ बजलाह जे गोनू अयलाह अछि तें बैसैक लेल ‘किछ’ ला । आँगन सँ एकटा बचिया एकटा पिरही लेने आयल । आब गोनू के कबुला पूरा करबाक लेल ‘किछ’ भेट गेलनि । ओ कनिये काल मे उठलाह आ पिरही लैत दया बाबू सँ कहलाह जे हमरा बहुत दिन सँ कबुला पूरा करबाक लेल ‘किछ’क तलाश छल, से हमरा भेटि गेल । कृपा कय कें हमरा ई ‘किछ’(पिड़ही) देल जाय ताकि हम अपन कबुला पूरा कऽ सकी । ओ ठोकले ग्राम देवताक मंदिर गेलाह आ ओ पीढ़ी चढ़ा कऽ कयल गेल कबुला ‘किछ’ कें पूरा केलनि । हुनक एहि कारनामा पर सभ कियो हँसय लागल ।


text:
हिन्द महासागर
हिन्द महासागर संसारको तेसर सबसँ पैग समुद्र छी , आ ई पृथ्वीक सतहमे उपलब्ध पानीक लगभग २०% भाग अहिमे निहित रहल अछि । उत्तरमे ई भारतीय उपमहाद्वीप सँ, पश्चिममे पूर्व अफ्रिका, पूर्वमे हिन्दचीन, सुन्दा द्वीप समूह अस्ट्रेलिया, तथा दक्षिणमे आर्कटिक महासागरसँग घेरिएने अछि । विश्वमे ई मात्र एकटा महासागर छी जेकर नाम कुनो देशक नाम अथवा, हिन्दुस्तान (भारत)कऽ नाममे रहल अछि ।
संस्कृतमे एकरा रत्नाकर अथवा रत्न उत्पन्न कर्ता कहैत अछि, जब कि प्राचिन हिन्दू ग्रन्थसभमे एकरा हिन्दू महासागर कहल गेल अछि । वैश्विक रुप परस्पर जोडिएल समुद्रसभक एक घटक हिन्द महासागरक, आन्ध्र महासागर सँग २०° पूर्वी देशान्तर जे केप एगुलस सँ जाएत अछि, आ प्रशान्त महासागरसँ १४६°५५' पूर्वी देशान्तर पृथक करैत अछि । हिन्द महासागरक उत्तरी सीमाक निर्धारण फारसक खाडीमे ३०° उत्तर अक्षांश द्वारा होएत अछि ।
अफ्रिका आ अस्ट्रेलियाक दक्षिणी बिन्दुसभमे ई महासागरक चौडाई करिब १०,००० किलोमिटर (६२०० माईल) अछि आ एकर क्षेत्रफल ७,३५,५६,००० वर्ग किलोमिटर (२,८४,००,००० वर्ग माईल) अछि जहिमे लाल सागर आ फारसक खाडी समेत रहल अछि । सागरमे जलक कुल मात्रा २९,२१,३१,००० घन किलोमिटर (७,००,८६,००० घन माईल) अनुमान अछि । मेडागास्कर जे विश्वक चौथा सबसँ पैग द्वीप छी ई हिन्द महासागरमे स्थित रहल अछि । कोमोरोस, सिचेल्स, माल्दिभ्स, मरिशस, श्रीलंका आ इण्डोनेशियाक द्वीपसमूह जे ई महासागरक पूर्वी सीमाक निर्धारण करैत अछि ई एहि महासागरक क्षेत्र भितर परैत अछि ।